title: ভারতের সামরিক বাহিনী

text: ভারতের সামরিক বাহিনীতে মোট ১,৩২৫,০০০ জন নিয়মিত সেনা, ১,১৫৫,০০০ জন সংরক্ষিত সেনা, এবং ১,২৯৩,৩০০ জন আধাসামরিক সেনা রয়েছে। ভারতের সামরিক বাহিনীর সর্বমোট সেনা জওয়ানের সংখ্যা ৩,৭৭৩,৩০০ জন। ২০০৬ সালের হিসেব অনুযায়ী, ভারতের সামরিক বাহিনী গণপ্রজাতন্ত্রী চীনের পরেই বিশ্বের তৃতীয় বৃহত্তম সামরিক বাহিনী। ভারতীয় উপকূলরক্ষী বাহিনী, কেন্দ্রীয় বাহিনী এবং স্ট্রাটেজিক ফোর্সেস কম্যান্ড সেনাবাহিনীর প্রধান সহকারী বাহিনী। ভারতের সরকারি প্রতিরক্ষা বাজেট ৩২ বিলিয়ন মার্কিন ডলার। তবে সামরিক খাতে আরও অনেক অর্থ ব্যয়িত হয়ে থাকে। বর্তমানে সেনাবাহিনীর ব্যাপক সম্প্রসারণ ও আধুনিকীকরণের কাজ চলছে। ভারতীয় সামরিক বাহিনী সক্রিয়ভাবে সামরিক মহাকাশ কর্মসূচির পরিকল্পনাও গ্রহণ করেছে। এছাড়া ভারতের সামরিক বাহিনী একটি মিশাইল প্রতিরক্ষা শিল্ড ও পারমাণবিক ট্রায়াড ক্ষমতাও গড়ে তুলছে। ভারতের সামরিক বাহিনীর ভাণ্ডারে পরমাণু অস্ত্র, কম ও মাঝারি দুরত্বের ব্যালিস্টিক মিশাইল এবং পারমাণবিক অস্ত্র বহনক্ষম বিমান ও নৌযান রয়েছে।


title: ভারতের সামরিক বাহিনী

text: ভারতের সেনা, নৌ ও বিমানবাহিনীর লক্ষাধিক কর্মচারীর নিজস্ব ব্যবহারের জন্য ৯,৯৭০.১৬ কোটি টাকা ব্যয়ে একটি ডেডিকেটেড, উচ্চ নিরাপত্তাযুক্ত, স্টেট-অফ-দি-আর্ট অপটিক্যাল ফাইবার কেবল (ওএফজি) নেটওয়ার্ক গড়ে তোলা হচ্ছে। ভারতীয় সামরিক বাহিনীই কেবল এই নেটওয়ার্ক ব্যবহার করবে।


title: ভারতের সামরিক বাহিনী

text: ভারতের সামরিক ইতিহাস কয়েক হাজার বছরের প্রাচীন। এদেশের প্রথম সেনাবাহিনীর উল্লেখ পাওয়া যায় বেদে। সেনাবাহিনীর উল্লেখ আছে রামায়ণ ও মহাভারত মহাকাব্যদুটিতেও। প্রাচীন ও মধ্যযুগীয় ভারতে একাধিক শক্তিশালী রাজ্য ও সাম্রাজ্য গড়ে উঠেছিল। এগুলি হল: ষোড়শ মহাজনপদ, রাজপুত, মৎস্য রাজ্য, শিশুনাগ সাম্রাজ্য, গঙ্গারিডাই সাম্রাজ্য, নন্দ সাম্রাজ্য, মৌর্য সাম্রাজ্য, শুঙ্গ সাম্রাজ্য, খারবেল সাম্রাজ্য, কুনিন্দ রাজ্য, চোল সাম্রাজ্য, চের সাম্রাজ্য, পাণ্ড্য সাম্রাজ্য, সাতবাহন সাম্রাজ্য, পশ্চিম সত্রপ সাম্রাজ্য, কুষাণ সাম্রাজ্য, বাকাটক সাম্রাজ্য, কলভ্র রাজ্য, গুপ্ত সাম্রাজ্য, পল্লব সাম্রাজ্য, কদম্ব সাম্রাজ্য, পশ্চিম গঙ্গ রাজ্য, বিষ্ণুকুণ্ডিনা সাম্রাজ্য, চালুক্য সাম্রাজ্য, হর্ষ সাম্রাজ্য, শাহী রাজ্য, পূর্ব চালুক্য রাজ্য, প্রতিহার সাম্রাজ্য, পাল সাম্রাজ্য, রাষ্ট্রকূট সাম্রাজ্য, পরমার রাজ্য, যাদব সাম্রাজ্য, সোলাঙ্কি রাজ্য, পশ্চিম চালুক্য সাম্রাজ্য, হোয়সল সাম্রাজ্য, সেন সাম্রাজ্য, পূর্ব গঙ্গ সাম্রাজ্য, কাকতীয় রাজ্য, কলচুরি সাম্রাজ্য, দিল্লি সুলতানি, দাক্ষিণাত্য সুলতানি, অহোম রাজ্য, বিজয়নগর সাম্রাজ্য, মহীশূর রাজ্য, মুঘল সাম্রাজ্য, শিখ সাম্রাজ্য, মারাঠা সাম্রাজ্য ইত্যাদি। প্রাচীন ভারতের ধনুর্বিদ্যা ও মার্শাল আর্ট সাধারণত ধনুর্বেদ নামে পরিচিত ছিল।


title: ভারতের সামরিক বাহিনী

text: ভারতের নৌ-ইতিহাস পাঁচ হাজার বছরের প্রাচীন। ২৩০০ খ্রিষ্টপূর্বাব্দ নাগাদ অধুনা গুজরাট উপকূলের ম্যানগ্রোল বন্দরের কাছে সিন্ধু সভ্যতার লোথালে দেশের প্রথম টাইডাল ডকটি গড়ে উঠেছিল। ১৫০০ খ্রিষ্টপূর্বাব্দে রচিত ঋগ্বেদে বরুণকে সমুদ্রপথ সম্পর্কে অবগত বলে উল্লেখ করা হয়েছে। এই গ্রন্থে নৌ-অভিযানেরও বর্ণনা রয়েছে। প্লব নামে জাহাজের একপ্রকার পার্শ্বপক্ষের উল্লেখ পাওয়া যায়, যা ঝড়ের মধ্যে জাহাজকে স্থির রাখতে সাহায্য করত। খ্রিষ্টীয় চতুর্থ ও পঞ্চম শতাব্দীতে মৎস্য যন্ত্র নামে একপ্রকার কম্পাসের ব্যবহারও প্রচলিত ছিল।


title: ভারতের সামরিক বাহিনী

text: খ্রিষ্টপূর্ব চতুর্থ শতাব্দীতে মৌর্য সাম্রাজ্যের অধীনে দেশের প্রথম সুসংহত নৌবাহিনী গড়ে ওঠে। চন্দ্রগুপ্ত মৌর্যের প্রধানমন্ত্রী কৌটিল্যের অর্থশাস্ত্র গ্রন্থের একটি অধ্যায়ে "নৌ-অধ্যক্ষ"-এর অধীনস্থ একটি পূর্ণাঙ্গ বিভাগের বর্ণনা পাওয়া যায়। এই গ্রন্থে "নৌ দ্বীপান্তরগমনম্" শব্দটি এবং "বৌধায়ন ধর্মসূত্র" নামক বৌদ্ধগ্রন্থে "সমুদ্রসাম্যনম" শব্দটি থেকে সেযুগে নৌ-অভিযানের অস্তিত্বের কথা জানা যায়।


title: ভারতের সামরিক বাহিনী

text: কয়েক শতাব্দীকাল ধরে সমুদ্রপথে ভারতের সঙ্গে অন্যান্য দেশের বাণিজ্য চলত। এমনকি অন্যান্য দেশের উপর ভারতীয় সংস্কৃতির প্রভাব বিস্তারের ক্ষেত্রেও প্রধান ভূমিকাটি গ্রহণ করেছিল এই সমুদ্রপথগুলিই। মৌর্য, সাতবাহন, চোল, বিজয়নগর, কলিঙ্গ, মারাঠা ও মুঘলদের শক্তিশালী নৌবাহিনীর অস্তিত্ব ছিল। চোলদের সমুদ্রবাণিজ্য ও সমুদ্রাভিযানের পরিধি প্রশস্ত হয়েছিল চীন ও দক্ষিণ-পূর্ব এশিয়া পর্যন্ত।


title: ভারতের সামরিক বাহিনী

text: সপ্তদশ ও অষ্টাদশ শতাব্দীতে মারাঠা ও কেরল নৌবাহিনীর সম্প্রসারণ ঘটে। এই দুই বাহিনী ছিল সেযুগের শ্রেষ্ঠ নৌশক্তি। একাধিকবার ইউরোপীয় নৌবাহিনীকেও পরাজিত করেছিল এরা (কোলাচেলের যুদ্ধ দেখুন)। মারাঠাদের নৌপ্রদর্শনী হয়েছিল রত্নগিরি দুর্গে। এখানে পাল ও কালবাট জাহাজদুটিও অংশগ্রহণ করে। সামুথিরির মারাঠা নৌ-সেনানায়ক কাহ্নোজি আংড়ে ও কুঞ্জলি মারাক্কার ছিলেন সেযুগের দুই শ্রেষ্ঠ নৌযোদ্ধা।


title: ভারতের সামরিক বাহিনী

text: ঔপনিবেশিক যুগে ব্রিটিশ শাসকগোষ্ঠী ব্রিটিশ ভারতীয় নৌবাহিনী প্রতিষ্ঠা করেন। ১৯২৮ সালে রয়্যাল ইন্ডিয়ান মেরিনে ইঞ্জিনিয়ার অফিসার হিসেবে যোগ দেন সাব-লেফটানেন্ট ডি. এন. মুখার্জি। তিনিই প্রথম ভারতীয় যাঁকে কমিশন অনুমোদন করা হয়েছিল। ১৯৪৬ সালে ব্রিটিশ ভারতীয় নৌবাহিনীর নাবিকেরা বিদ্রোহ ঘোষণা করেন। ব্রিটিশ ভারতীয় নৌবিদ্রোহ নামে পরিচিত এই বিদ্রোহ সারা ভারতে ব্যপ্ত হয়। ৭৮টি জাহাজ, ২০টি বন্দর প্রতিষ্ঠান ও ২০,০০০ নাবিক এই বিদ্রোহে অংশ নিয়েছিলেন। ১৯৫০ সালের ২৬ জানুয়ারি ব্রিটিশ ভারতীয় নৌবাহিনীর নতুন নামকরণ হয় ভারতীয় নৌবাহিনী। এর জাহাজগুলি ভারতীয় যুদ্ধজাহাজ বা ইন্ডিয়ান ন্যাভাল শিপস (আইএনএস) নামে পরিচিত হয়। ১৯৫৮ সালের ২২ এপ্রিল ভাইস অ্যাডমিরাল আর. ডি. কাটারি প্রথম ভারতীয় হিসেবে নৌ-সেনাধ্যক্ষের পদে বৃত হন।Armed forces, a forgotten lot: A debate by NDTV.com


title: চীনের ধর্মবিশ্বাস

text: শানধর্ম-থাওধর্ম বর্তমানে চীনের বৃহত্তম ধর্ম। চীনের ২০-৩০% লোক এই ধর্মগুলি পালন করেন। এদের মধ্যে প্রায় ১৬ কোটি লোক, অর্থাৎ চীনের মোট জনসংখ্যার প্রায় ১১% মাৎসু নামের দেবীর পূজা করে। বৌদ্ধধর্ম ২য় বৃহত্তম ধর্ম (১৮-২০% লোক)। দেশের ৩-৪% লোক খ্রিস্টান, ১-২% মুসলমান।


title: চীনের ধর্মবিশ্বাস

text: চীনারা সাধারণত তাদের দেবদেবী ও ধর্মীয় নেতাদের বিশালাকার মূর্তি বানিয়ে থাকে। বিশ্বের সর্বোচ্চ ও সর্ববৃহৎ দেবমূর্তিগুলির অনেকগুলিই চীনে অবস্থিত।


title: চীনের ধর্মবিশ্বাস

text: চীনের ৪০-৬০% লোক কোন ধর্মের অনুসারী নন। এরা বেশিরভাগই অজ্ঞাবাদের বিশ্বাসী। কট্টর নাস্তিকের সংখ্যা ১৪-১৫%।


title: চীনের ধর্মবিশ্বাস

text: এগুলি ছাড়াও চীনদেশের আনাচেকানাচে ছড়িয়ে আছে বিভিন্ন স্থানীয় লোকধর্ম ও আচার।


title: জাপানের ধর্মবিশ্বাস

text: জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।


title: জাপানের ধর্মবিশ্বাস

text: মেইজি পুনঃপ্রতিষ্ঠার সময় জাপানি নেতারা শিন্তো ধর্ম গ্রহণ করেন এবং এটিকে সরকারীভাবে পৃষ্ঠপোষকতা প্রদান করে জাপানিদের মধ্যে জাতীয়তাবাদী ও দেশপ্রেমী অনুভূতি জাগিয়ে তুলতে ব্যবহার করেন। জাপানের সম্রাটকে ইশ্বরের অবতার মনে করা হত। দ্বিতীয় বিশ্বযুদ্ধের পর শিন্তো ধর্মের জন্য সরকারি পৃষ্ঠপোষোকতা বন্ধ হয়ে যায় এবং সম্রাট দেবত্ব বিসর্জন দেন। বর্তমান জাপানিদের জীবনে শিন্তো ধর্মের কোন কেন্দ্রীয় ভূমিকা নেই। স্বল্প সংখ্যক অনুসারী বিভিন্ন শিন্তো উপাসনালয়গুলিতে যান। ঐতিহাসিকভাবে বিখ্যাত বা প্রাকৃতিক সৌন্দর্যময় উপাসনালয়গুলিতে অনেক পর্যটকেরাও বেড়াতে আসেন। এগুলিতে বহু বিবাহ অনুষ্ঠান সম্পন্ন হয় এবং জন্মের পর ও অন্যান্য গুরুত্বপূর্ণ সময়ে শিশুদের এখানে নিয়ে আসা হয়। প্রতি বছর এগুলিকে কেন্দ্র করে অনেক উৎসব হয়। জাপানের অনেক বাসাতে শিন্তো দেবদেবীদের পূজার উদ্দেশ্যে নির্মিত একটি তাক বা স্থান থাকে।


title: জাপানের ধর্মবিশ্বাস

text: ৬ষ্ঠ শতকে জাপানে প্রথম বৌদ্ধ ধর্মের প্রচলন হয় এবং এর পরের প্রায় ১০ শতক ধরে এটি জাপানের বুদ্ধিবৃত্তিক, শৈল্পিক, সামাজিক ও রাজনৈতিক জীবনের উপর গভীর প্রভাব ফেলে। জাপানের বেশির ভাগ অন্ত্যেষ্টিক্রিয়ার দায়িত্বে থাকেন বৌদ্ধ পুরোহিতেরা। বহু জাপানি পূর্বপুরুষদের স্মরণে বৌদ্ধ মন্দিরে যায়।


title: জাপানের ধর্মবিশ্বাস

text: ৬ষ্ঠ ও ৯ম শতকের মাঝামাঝি সময়ে চীন থেকে কনফুসিয়াসবাদের আগমন ঘটে। কিন্তু বৌদ্ধধর্মের তুলনায় এর গুরুত্ব ছিল কম। ১৯শ শতকের শেষভাগ পর্যন্ত এটি জাপানে প্রাতিষ্ঠানিকভাবে বিরাজমান ছিল এবং আজও জাপানি চিন্তাধারা ও মূল্যবোধে কনফুসিয়াসের দর্শনের বড় প্রভাব দেখতে পাওয়া যায়।


title: জাপানের ধর্মবিশ্বাস

text: ১৫৪৯ সালে জাপানে খ্রিস্টধর্মের আগমন ঘটে এবং এক শতাব্দী পরে এটিকে সরকার নিষিদ্ধ করে দেন। পরে ১৯শ শতকের শেষভাগে এসে এটি আবার জাপানে উপস্থাপিত হয় এবং খুব ধীরে বিস্তার লাভ করতে থাকে। বর্তমানে জাপানে প্রায় ৩০ লক্ষ খ্রিস্টান বাস করে।


title: জাপানের ধর্মবিশ্বাস

text: বর্তমানে অনেক জাপানি বেশ কিছু নতুন নতুন ধর্মের বা বিশ্বাস ব্যবস্থার অনুসারী হওয়া শুরু করেছে, যেগুলি শিন্তো, বৌদ্ধধর্ম, স্থানীয় কুসংস্কার থেকে ধারণা ধার নিয়েছে এবং স্থানীয় জনগণের সামাজিক চাহিদা মেটাতে গড়ে উঠেছে। এরকম নতুন ধর্মের সংখ্যা কয়েকশ'র মত। এগুলি সব মিলিয়ে কোটি কোটি জাপানি অনুসরণ করে থাকে।


title: বাংলাদেশে ধর্মবিশ্বাস

text: ইসলাম বাংলাদেশে বৃহত্তম ধর্ম। এখানকার প্রায় ৮৮.২% লোক ইসলাম ধর্মাবলম্বী। প্রায় ১০.৭০% লোক হিন্দু। বাকীরা মূলত বৌদ্ধ বা খ্রিস্টান।


title: এশিয়ার ভাষা

text: বিশাল এশিয়া মহাদেশে বহু বিচিত্র ভাষা প্রচলিত। এগুলি বেশির ভাগই কোন বৃহত্তর ভাষা পরিবারের অন্তর্গত। তবে কিছু বিচ্ছিন্ন ভাষাও দেখতে পাওয়া যায়। ধারণা করা হয় এশিয়া মহাদেশে প্রায় ২২০০টি ভাষা প্রচলিত, যা সব মহাদেশের মধ্যে সর্বোচ্চ।


title: এশিয়ার ভাষা

text: এশিয়া ও ইউরোপের মিলনস্থলে তুর্কীয় ভাষাপরিবারটি তুরস্ক থেকে শুরু হয়ে ককেসাস অঞ্চলের অংশবিশেষ, ভোলগা নদীর তীরবর্তী কিছু অঞ্চল, প্রাক্তন সোভিয়েত মধ্য এশিয়ার বেশির ভাগ অংশ, ইরানের উত্তর-পশ্চিমাংশ, এবং দক্ষিণ সাইবেরিয়ার এক বিস্তীর্ণ এলাকাজুড়ে প্রচলিত। এছাড়া এদের একটি দলছুট সদস্য ইয়াকুট ভাষা উত্তর-পূর্ব সাইবেরিয়াতে প্রচলিত। তুর্কীয় ভাষাগুলিকে মঙ্গোলীয় ও তুঙ্গুসীয় ভাষাপরিবারের সাথে একত্রিত করে অনেক সময় বৃহত্তর আলতায়ীয় ভাষাপরিবারের অংশ হিসেবে গণ্য করা হয়।


title: এশিয়ার ভাষা

text: মঙ্গোলিক ভাষাগুলি প্রধানত মঙ্গোলিয়া ও উত্তর চীনে প্রচলিত। তবে আফগানিস্তানে (মোঘল ভাষা) এবং ককেসাস পর্বতমালার ঠিক উত্তরে (কালমিক ভাষা) কিছু বিচ্ছিন্ন মঙ্গোলিক ভাষা দেখতে পাওয়া যায়। মঙ্গোলিক ভাষাপরিবারের প্রধানতম ভাষা হল মঙ্গোলীয় ভাষা বা স্থানীয় নামানুসারে খাল্‌খা ভাষা।


title: এশিয়ার ভাষা

text: তুঙ্গুসীয় ভাষাগুলিতে সাইবেরিয়া ও পূর্ব রাশিয়ার ছোট ছোট সম্প্রদায় কথা বলেন। মঙ্গোলিয়া এবং উত্তর-পূর্ব চীনেও এগুলি প্রচলিত। সবচেয়ে বিখ্যাত তুঙ্গুসীয় ভাষাটির নাম মান্‌চু ভাষা। ১৬৪৪ সাল থেকে ১৯১১ সাল পর্যন্ত যে রাজবংশ চীন শাসন করেছিল, তাদের মাতৃভাষা ছিল এই মানচু ভাষা। বর্তমানে মানচু ভাষা বিলুপ্তির পথে।


title: এশিয়ার ভাষা

text: উত্তর এশিয়াতে আরও কিছু ভাষা প্রচলিত যেগুলিকে প্রত্ন-সাইবেরীয় বা প্রত্ন-এশীয় ভাষা নামে ডাকা হয়। তবে এটি কোন বংশগত নামকরণ নয়। ইয়েনিসেই নদীর তীরে প্রচলিত কেট ভাষা, কোলিমা নদীর তীরে প্রচলিত ইউকাগির ভাষা, এবং আমুর নদীর মোহনা ও সাখালিন দ্বীপে প্রচলিত নিভ্খ ভাষা এরকম তিনটি বিচ্ছিন্ন ভাষা। এছাড়াও আছে ক্ষুদ্র চুকোটকো-কামচাটকান পরিবারের ভাষাগুলি; এগুলি চুকোটকা ও কামচাটকা উপদ্বীপদ্বয়ে প্রচলিত স্থানীয় আদিবাসী ভাষা। এদের মধ্যে আছে চুকচি ভাষা, করিয়াক ভাষা, ও কামচাডাল ভাষা। কেউ কেউ মনে করেন এগুলি উত্তর আমেরিকার এস্কিমো-আলেউট ভাষাগুলির সাথে সম্পর্কিত।


title: এশিয়ার ভাষা

text: ইউরোপ ও এশিয়ার সঙ্গমস্থলে অবস্থিত পার্বত্য ককেসাসে বহু ভাষা প্রচলিত। আরবেরা অঞ্চলটির নাম দিয়েছিল “ভাষাময় পর্বত”। ককেসাস অঞ্চলে আর্মেনীয় ও অসেটীয় নামের দুইটি ইন্দো-ইউরোপীয় ভাষা এবং আজারবাইজানি নামের একটি তুর্কীয় ভাষা প্রচলিত হলেও এখানকার বাকি সমস্ত স্থানীয় ভাষা একান্তই ককেসাস অঞ্চলের নিজস্ব। এগুলিকে ককেসীয় ভাষা বলা হয়। ককেসীয় ভাষাগুলি ককেসাসের বাইরে কোথাও প্রচলিত না হলেও এদের নিজেদের মধ্যকার বংশগত সম্পর্ক স্থাপন করা অত্যন্ত দুরূহ। ভাষাবিজ্ঞানীরা এগুলিকে একটি মাত্র পরিবারের ভাষা হিসেবে গণ্য না করে বরং তিন বা চারটি ভিন্ন ভিন্ন পরিবারে ভাগ করে আলোচনা করেন। এদের মধ্যে দক্ষিণ ককেসীয় ভাষাপরিবারে অন্তর্গত ভাষার মধ্যে আছে জর্জীয় ভাষা। প্রায় ৩০ লক্ষ বক্তাবিশিষ্ট জর্জীয় ভাষা বক্তাসংখ্যার বিচারে বৃহত্তম ককেসীয় ভাষা। এছাড়াও ককেসীয় ভাষাগুলির মধ্যে একমাত্র জর্জীয় ভাষাতেই একটি দীর্ঘ সাহিত্যিক ঐতিহ্য বিদ্যমান। খ্রিস্টীয় ৫ম শতকে লেখা জর্জীয় সাহিত্যের নিদর্শন পাওয়া গেছে। উত্তর-পশ্চিম ককেসীয় ভাষাগুলি কৃষ্ণ সাগরের উপকূলে বা কাছে অবস্থিত। মধ্য-উনিশ শতকে অভিবাসনের ফলে তুরস্কের কিছু অংশেও এই ভাষাগুলি প্রচলিত। তুরস্কে স্থানীয়ভাবে উবিখ ভাষা নামের একটি ককেসীয় ভাষা প্রচলিত, তবে এটি এখন বিলুপ্তির পথে। উবিখ ভাষাটি সবচেয়ে বেশি ব্যঞ্জনধ্বনিবিশিষ্ট ভাষার রেকর্ড গড়েছিল। অন্যান্য ককেসীয় ভাষার মধ্যে আছে উত্তর-মধ্য ককেসীয় ভাষাপরিবার এবং উত্তর-পূর্ব ককেসীয় ভাষাপরিবার। উত্তর-মধ্য ককেসীয় ভাষাগুলিকে অনেক সময় উত্তর-পূর্ব ককেসীয় পরিবারের অন্তর্গত ধরা হয়। এই ভাষাগুলি বেশির ভাগই দুর্গম পাহাড়ি এলাকায় একটি করে গ্রামে বা লোকালয়ে প্রচলিত।


title: এশিয়ার ভাষা

text: দক্ষিণ-পশ্চিম এশিয়াতে প্রচলিত ভাষাগুলির মধ্যে প্রথমেই উল্লেখ করতে হয় আফ্রো-এশীয় ভাষাপরিবারের কথা। মূলত মধ্যপ্রাচ্যের আরব দেশগুলিতে প্রচলিত আরবি ভাষাই প্রধানতম আফ্রো-এশীয় ভাষা। এছাড়াও ইসরায়েলে হিব্রু ভাষা এবং অন্যত্র বিচ্ছিন্নভাবে আরামীয় ভাষা, সিরীয় ভাষা, ইত্যাদি আফ্রো-এশীয় ভাষা প্রচলিত।


title: এশিয়ার ভাষা

text: দক্ষিণ এশিয়া তথা ভারতীয় উপমহাদেশ চারটি ভাষাপরিবারের মিলনক্ষেত্র। অঞ্চলটির উত্তরাংশে ইন্দো-ইউরোপীয় ভাষাসমূহের একটি উপপরিবার ইন্দো-আর্য ভাষাসমূহ প্রাধান্য বিস্তার করেছে। অন্যদিকে দক্ষিণ ভারতে দ্রাবিড় ভাষাগুলি প্রচলিত। তবে কিছু দ্রাবিড় ভাষা উত্তর ভারতেও প্রচলিত, যেমন পাকিস্তানে প্রচলিত ব্রাহুই ভাষা। উপমহাদেশের উত্তর প্রান্তসীমাতে পাহাড়ী চীনা-তিব্বতি ভাষাসমূহের অবস্থান। চতুর্থ ভাষাপরিবারটি হল অস্ট্রো-এশীয় ভাষাপরিবার বা মন-মুন্ডা-খমের ভাষাপরিবার। এই পরিবারের ভাষাগুলি প্রধানত দক্ষিণ-পূর্ব এশিয়াতে প্রচলিত হলেও এদের অনেকগুলি বিচ্ছিন্নভাবে ছড়িয়ে ছিটিয়ে মধ্য ভারত থেকে পূর্ব ভারত পর্যন্ত বিস্তৃত। ভারতে সবচেয়ে বেশি বক্তাবিশিষ্ট অস্ট্রো-এশীয় ভাষাটি হল সাঁওতালি ভাষা। উপরের চারটি ভাষাপরিবারের বাইরে পাকিস্তানে বুরুশাস্কি নামের বিচ্ছিন্ন একটি ভাষার এবং আন্দামান দ্বীপপুঞ্জে প্রচলিত ভাষাগুলির কোন বংশগতি নির্ণয় করা সম্ভব হয়নি।


title: এশিয়ার ভাষা

text: দক্ষিণ-পূর্ব এশিয়াতে প্রচলিত অস্ট্রো-এশীয় ভাষাগুলির মধ্যে আছে ভিয়েতনামের ভিয়েতনামীয় ভাষা ও ক্যাম্বোডিয়ার খমের ভাষা। এখানে আরও দুইটি ভাষাপরিবার অবস্থিত। তাই ভাষাপরিবারের সদস্য থাই ভাষা থাইল্যান্ডে এবং লাও ভাষা লাওসে প্রচলিত। চীনা-তিব্বতি ভাষাপরিবারের সদস্যের মধ্যে তিব্বতি-বর্মী উপশাখার বর্মী ভাষা মিয়ানমারে এবং তিব্বতি ভাষা তিব্বতে প্রচলিত।


title: এশিয়ার ভাষা

text: পূর্ব এশিয়ার চীনা-তিব্বতি ভাষাগুলির মধ্যে বৃহত্তম হল ম্যান্ডারিন চীনা ভাষা। এটি এবং অন্যান্য চীনা ভাষাগুলি গণচীনে প্রচলিত। দক্ষিণ চীনে মিয়াও-ইয়াও ভাষাপরিবারের ভাষাগুলি প্রচলিত। এগুলিকে চীনা-তিব্বতি পরিবারের সদস্য হিসেবে গণ্য করা হয় না। পূর্ব এশিয়াতে আরও দুইটি বিচ্ছিন্ন ভাষা প্রচলিত। এদের একটি হল কোরীয় উপদ্বীপে প্রচলিত কোরীয় ভাষা এবং দ্বীপরাষ্ট্র জাপানে প্রচলিত জাপানি ভাষা। কোরীয় ও জাপানি ভাষাকে আলতায়ীয় ভাষাপরিবারের অন্তর্ভুক্ত করা যায় কি না, তা নিয়ে বিতর্ক আছে। উরালীয় ও আলতায়ীয় ভাষাগুলির মধ্যে সম্পর্ক স্থাপন নিয়েও অনুরূপ বিতর্ক চলছে। জাপানের উত্তরতম দ্বীপ হোক্কাইদোতে আইনু নামের একটি বিচ্ছিন্ন ভাষা প্রচলিত।


title: এশিয়ার ভাষা

text: দক্ষিণ-পূর্ব এশিয়ার দক্ষিণ প্রান্ত থেকে শুরু হয়ে পূর্বদিকে প্রসারিত অসংখ্য দ্বীপ জুড়ে অস্ট্রোনেশীয় ভাষাগুলি প্রচলিত। এদের মধ্যে আছে মালয় উপদ্বীপ এবং ইন্দোনেশিয়া তথা মালয় দ্বীপপুঞ্জে প্রচলিত মালয় ভাষা, বালি ভাষা, ইত্যাদি। পূর্বে নিউ গিনি দ্বীপ পর্যন্ত, উত্তরে ফিলিপাইন দ্বীপপুঞ্জ ও তাইওয়ান পর্যন্ত এবং পশ্চিমে আফ্রিকার নিকটস্থ মাদাগাস্কার দ্বীপে প্রচলিত মালাগাসি ভাষা পর্যন্ত এই ভাষাগুলি বিস্তৃত।


title: আজারবাইজানের ভাষা

text: যদিও এই অঞ্চলে অনেকগুলো ভাযা প্রচলিত, তবে আজারবাইজানি আজারবাইজানের দাপ্তরিক এবং যোগাযোগের ভাষা।


title: আজারবাইজানের ভাষা

text: আজারবাইজানের প্রধান এবং রাষ্ট্রভাষা আজারবাইজানি ভাষা (উত্তর আজারবাইজানি)। আজারবাইজানি একটি তুর্কীয় ভাষা এবং এতে প্রায় ৯৫% আজারবাইজানি কথা বলেন। রুশ ভাষায় কথা বলেন ৩% এবং আর্মেনীয় ভাষায় কথা বলেন প্রায় ২% লোক (মূলত নাগোর্নো-কারাবাখ জেলায়)। বাকীরা জর্জীয়, কুর্দি, ইত্যাদি নানা ভাষায় কথা বলেন। উত্তর আজারবাইজানি ভাষায় রুশ কৃতঋণ শব্দের আধিক্য দেখা যায়, আর দক্ষিণ আজারবাইজানি ভাষায় ফার্সি প্রভাব পরিলক্ষিত হয়।


title: আজারবাইজানের ভাষা

text: ১৯শ শতকের মধ্যভাগ থেকে আজারবাইজানি ভাষায় পত্রপত্রিকা প্রকাশ হচ্ছে। ১৯২৪ সাল পর্যন্ত ভাষাটি আরবি লিপিতে লেখা হত। এর পর এটি লাতিন লিপিতে লেখা হয়। ১৯৩৩ সালে সিরিলীয় লিপি লাতিন লিপিকে প্রতিস্থাপন করে। ১৯৯১ সালে স্বাধীনতার পর এটি "নতুন রোমান" লিপিতে লেখা হচ্ছে। আজারবাইজানি ভাষায় বর্তমানে দেড়শরও বেশি সংবাদপত্র প্রকাশিত হয়।


title: আজারবাইজানের ভাষা

text: আজারবাইজানি ভাষার সাথে তুর্কি ও তুর্কমেন ভাষার মিল আছে। আধুনিক তুর্কি ভাষার চেয়ে প্রাক্তন উসমানীয় সাম্রাজ্যের তুর্কি ভাষার সাথে এর মিল বেশি দেখা যায়।


title: আজারবাইজানের ভাষা

text: ২০০৯ সালের জরিপে এই ভাষা মোট জনসঙ্খ্যার ৯২.৫% জনগনের মাতৃভাষা। সেখানে রুশ এবং ইংরেজি শিক্ষা এবং যোগাযোগে উল্লেখযোগ্য ভুমিকা রাখে। আজারবাইজানের অর্ধেকেরও বেশি জনগন একটি ভাষায় কথা বলে।


title: আজারবাইজানের ভাষা

text: কবি নাইজামির নামে দেশটিতে আজারবাইজানি ভাষার সমৃদ্ধির লক্ষ্যে একটি ভাষাতাত্ত্বিক ইন্সটিটিউট গঠন করা হয়েছে।


title: আফগানিস্তানের ভাষা

text: আফগানিস্তানে মূলত ইন্দো-ইউরোপীয় ভাষাসমূহ কথিত হলেও আলতায়ীয় ভাষারও দেখা মেলে।


title: আফগানিস্তানের ভাষা

text: ইন্দো-ইউরোপীয় ভাষার মধ্যে পশতু ভাষা দেশটির মধ্যভাগে পূর্ব থেকে পশ্চিম পর্যন্ত বিস্তৃত। পশতু অঞ্চলের উত্তরে ফার্সি (স্থানীয় নাম দারি) এবং দক্ষিণে বালুচি ভাষা প্রচলিত। আর কাবুল থেকে উত্তর-পূর্বে চীন সীমান্ত পর্যন্ত দার্দিক, নুরিস্তানি ও পামির ভাষাগুলি প্রচলিত।


title: আফগানিস্তানের ভাষা

text: আলতায়ীয় ভাষার মধ্যে উজবেক, তুর্কমেন, খোরাসানি তুর্কি উত্তরের সমভূমিতে প্রচলিত। হেরাতের দক্ষিণে মঙ্গোলীয় ভাষার একটি উপভাষা প্রচলিত।


title: আফগানিস্তানের ভাষা

text: এছাড়া বিছিন্ন কিছু অঞ্চলে সেমীটীয় ভাষা আরবি, এবং দ্রাবিড় ভাষা ব্রাহুই প্রচলিত।


title: কাজাখস্তানের ভাষা

text: কাজাখ ভাষা কাজাকিস্তানের রাষ্ট্রভাষা। তবে রাষ্ট্রীয় ও স্থানীয় সরকার ব্যবস্থা, আদালত, সামরিক বাহিনী, ব্যবসাবাণিজ্য, রাস্তার সাইনে, গণমাধ্য,এ কাজাখ ও রুশ উভয় ভাষাই ব্যবহৃত হয়। স্কুল পর্যায়েও ভাষা দুইটি শেখা বাধ্যতামূলক।


title: কাজাখস্তানের ভাষা

text: রুশ গোত্রভুক্ত নয়, এমন কাজাখ নাগরিকেরাও রুশ ভাষাতে অত্যন্ত স্বচ্ছন্দ। তারা নিজেদের ভাষা ছেড়ে এখন রুশ ভাষাতেই কথা বলেন। কেবল তুর্কীয় ভাষাভাষী গোত্রগুলি রুশ ভাষার পাশাপাশি নিজেদের ভাষা (যেমন- উজবেক, উইঘুর, তাজিক) ধরে রেখেছে। এছাড়াও জার্মান ও তাতার ভাষাও সংখ্যালঘু সম্প্রদায়ে প্রচলিত।


title: কাজাখস্তানের ভাষা

text: কাজাখ গোত্রের প্রায় সব লোক কাজাখ ভাষায় কথা বলেন। এটি দেশটির জাতীয় ঐক্যের একটি প্রতীক। স্বাধীনতার পরে সরকারী পৃষ্ঠপোষকতায় কাজাখ ভাষার অবস্থান অতীতের তুলনায় সুদৃঢ় হলেও রুশ ভাষা এখনও দেশটির প্রধান ভাষা।


title: চীনের ভাষা

text: ম্যান্ডারিন চীনা ভাষা চীনের সরকারি ভাষা; এতে চীনের প্রায় ৭০% লোক কথা বলেন। চীনা ভাষার অন্যান্য প্রচলিত কথ্যরূপগুলির মধ্যে আছে ইউয়ে ভাষা বা ক্যান্টোনীয় ভাষা (প্রায় ৪.৫% বক্তা), উ ভাষা (প্রায় ৭.৫% বক্তা), গান ভাষা (প্রায় ২% বক্তা), মিন নান ভাষা (প্রায় ২.৫% বক্তা), মিন পেই ভাষা (প্রায় ১.২% বক্তা), শিয়াং ভাষা (প্রায় ৩.৫% বক্তা) এবং হাক্কা ভাষা (প্রায় ২.৫% বক্তা)। এছাড়াও প্রায় ১৩০টি ভাষা চীনে প্রচলিত, যেগুলিতে চীনের প্রায় ৬.৫% জনগণ কথা বলেন। এদের মধ্যে ৫৫টি ভাষা সরকারীভাবে স্বীকৃত সংখ্যালঘু ভাষা। প্রাদেশিক সরকারি ভাষার মর্যাদাপ্রাপ্ত ভাষার মধ্যে আছে মঙ্গোল ভাষা (প্রায় অর্ধকোটি বক্তা), তিব্বতি ভাষা (প্রায় অর্ধকোটি বক্তা), উইগুর ভাষা (৭০ লক্ষের বেশি বক্তা), এবং চুয়াং ভাষা (প্রায় দেড় কোটি বক্তা)। আরও আছে য়ি ভাষা (অর্ধ কোটি বক্তা), মিয়াও ভাষা (অর্ধকোটি বক্তা), বুয়েই ভাষা (২০ লক্ষ বক্তা), কোরীয় ভাষা (২০ লক্ষ বক্তা), ইয়াও ভাষা (১0 লক্ষাধিক বক্তা), বাই ভাষা (প্রায় ১০ লক্ষ বক্তা), দং ভাষা (প্রায় ৩০ লক্ষ বক্তা) এবং হানি ভাষা (প্রায় ৫ লক্ষ বক্তা)।


title: জর্ডানের ভাষা

text: আরবি ভাষা জর্ডানের সরকারি ভাষা। এই ভাষাতে জর্ডানের অধিকাংশ লোক কথা বলেন। এছাড়া দেশটিতে আরও কিছু ভাষা প্রচলিত, যেমন আদিগে ভাষা এবং আর্মেনীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।


title: বাংলাদেশের ভাষা

text: বাংলা ভাষা বাংলদেশের প্রধান ও রাষ্ট্রভাষা। যদিও বাংলাদেশে আরো ২৮টি ভাষা প্রচলিত আছে, তারপরও বাংলাদেশের অধিকাংশ মানুষ বাংলা ভাষায় কথা বলে। প্রায় ৯৮ভাগ বাংলাদেশি "বাংলা ভাষা" তাদের প্রধান ভাষা হিসাবে ব্যবহার করে। পার্বত্য চট্টগ্রাম এবং অন্যান্য ক্ষুদ্র নৃগোষ্ঠী অধ্যুষিত এলাকাগুলোতে বসবাস করে এমন বাংলাদেশি আদিবাসীগণ তাদের নিজ নিজ ভাষা (যেমন চাকমা, মারমা ইত্যাদি) ভাষায় কথা বলে।


title: বাংলাদেশের ভাষা

text: এথ্‌নোলগ-এর ১৫শ সংস্করণ (২০০৫) অনুযায়ী বাংলাদেশে ৩৯টি ভাষা প্রচলিত। সবকটি ভাষাই জীবিত। নিচের সারণিতে এগুলির বিবরণ দেয়া হল।


title: ভারতের ভাষা

text: ভারতের ভাষাসমূহ দুইটি প্রধান ভাষা-পরিবারের অন্তর্গত। একটি হল ইন্দো-ইউরোপীয় ভাষা পরিবারের অন্তর্গত ইন্দো-আর্য শাখা, যেটির ভাষাগুলিতে প্রায় ৭০% ভারতীয় কথা বলেন। অপরটি হল দ্রাবিড় ভাষা পরিবার, যাতে প্রায় ২২% ভারতীয় লোক কথা বলেন। ভারতে প্রচলিত অন্যান্য ভাষাগুলি প্রধানত অস্ট্রো-এশীয় ও তিব্বতী-বর্মী ভাষা পরিবারগুলির অন্তর্ভুক্ত। এছাড়া নিহালি ভাষা, বুরুশাস্কি ভাষা, আন্দামানি ভাষা, ইত্যাদির মত কিছু বিচ্ছিন্ন ভাষা আছে।


title: ভারতের ভাষা

text: ভারতের মাতৃভাষার সংখ্যা কয়েক শত। এসআইএল ইন্টারন্যাশনালের হিসাব অনুসারে এদের সংখ্যা ৪১৫। এই ভাষাগুলির রয়েছে আরও বহু উপভাষা। ১৯৯১ সালে ভারতে অনুষ্ঠিত আদমশুমারিতে উপভাষাগুলিকে গণনায় ধরে ১৫৭৬টি মাতৃভাষার কথা উল্লেখ করা হয়েছে। ২০০১ সালের আদমশুমারি অনুসারে ২৯টি ভাষা আছে যাতে ১০ লক্ষ বা তার বেশি লোক কথা বলেন। আরও ১২২টি ভাষা আছে যাতে কমপক্ষে ১০ হাজার লোক কথা বলেন। এই ভাষাগুলির বাইরেও ভারতবর্ষের ইতিহাসে ফার্সি ও ইংরেজি আন্তর্জাতিক ভাষা হিসেবে গুরুত্বপূর্ণ ভূমিকা রেখেছে।


title: ভারতের ভাষা

text: ভারত সরকার সংস্কৃত ভাষা ও তামিল ভাষাকে ভারতের দুইটি ধ্রুপদী ভাষার মর্যাদা দিয়েছেন।


title: শ্রীলঙ্কার ভাষা

text: সিংহলি ভাষা শ্রীলংকার সরকারি ভাষা। তামিল ভাষা দেশটির একটি প্রাদেশিক সরকারি ভাষার মর্যাদাবিশিষ্ট। শ্রীলংকার প্রায় তিন-চতুর্থাংশ লোক সিংহলি ভাষাতে এবং প্রায় এক-পঞ্চমাংশ লোক তামিল ভাষাতে কথা বলে। প্রধানত শহর অঞ্চলে প্রায় লাখখানেক লোক মালয় ভাষা-ভিত্তিক একটি ক্রেওল ভাষাতে কথা বলে। এছাড়াও ইংরেজি ভাষা প্রায় লক্ষাধিক লোকের মাতৃভাষা। আন্তর্জাতিক যোগাযোগে ইংরেজি ভাষা ব্যবহার করা হয়।


title: সাইপ্রাসের ভাষা

text: গ্রিক ভাষা ও তুর্কি ভাষা যথাক্রমে সাইপ্রাসের গ্রিক- এবং তুর্কি-অধ্যুষিত অংশের সরকারি ভাষা। এর মধ্যে গ্রিক ভাষাতে সাইপ্রাসের প্রায় চার-পঞ্চমাংশ লোক এবং তুর্কি ভাষাতে প্রায় এক-পঞ্চমাংশ লোক কথা বলেন। এছাড়া আরবি ভাষা, আর্মেনীয় ভাষা এবং সিরীয় ভাষার প্রতিটিতে বেশ কয়েক হাজার লোক কথা বলেন। আন্তর্জাতিক বাণিজ্যে এবং পর্যটন শিল্পে ইংরেজি ভাষা ব্যবহার করা হয়।


title: ইউরোপের ভূগোল

text: ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।


title: ইউরোপের ভূগোল

text: আকৃতির দিক থেকে ইউরোপ অনেকগুলি পরস্পর সংযুক্ত উপদ্বীপের সমষ্টি। এদের মধ্যে বৃহত্তম দুইটি হল মূল ইউরোপীয় ভূখণ্ড এবং উত্তরের স্ক্যান্ডিনেভিয়া; বাল্টিক সাগর এদেরকে পৃথক করেছে। মূল ইউরোপীয় ভূখণ্ডের দক্ষিণ দিকে চারটি অপেক্ষাকৃত ক্ষুদ্র উপদ্বীপ ভূমধ্যসাগরের অভ্যন্তরে প্রসারিত হয়েছ; এগুলি আইবেরীয় উপদ্বীপ, ইতালি উপদ্বীপ, আনাতোলিয়া, এবং বলকান উপদ্বীপ নামে পরিচিত। পূর্বদিকে ইউরোপ উত্তর-দক্ষিণ বরাবর বিস্তার লাভ করে উরাল পর্বতমালায় গিয়ে শেষ হয়েছে।


title: ইউরোপের ভূগোল

text: ইউরোপে স্বল্প আয়তনের এলাকাতেও ব্যাপক ভূবৈচিত্র‌্য পরিলক্ষিত হয়। দক্ষিণের অঞ্চলগুলি পর্বতময়। এখানে আল্পস, পিরেনেসএবং কার্পেথীয় পর্বতমালা অবস্থিত। এগুলি উত্তরে ধীরে ধীরে অণুচ্চ পাহাড় ও টিলায় রূপান্তরিত হয়ে শেষ পর্যন্ত প্রশস্ত উত্তর ইউরোপীয় সমভূমিতে পর্যবসিত হয়েছে। ইউরোপের উত্তর-পশ্চিমে বৃত্তাকারে কিছু পার্বত্য অঞ্চল দেখতে পাওয়া যায়। এগুলি ব্রিটিশ দ্বীপপুঞ্জের পশ্চিম অংশ থেকে শুরু হয়ে বৃত্তাকারে নরওয়ের ফিয়র্ড-কর্তিত পর্বতশ্রেণীতে গিয়ে শেষ হয়েছে।


title: ইউরোপের ভূগোল

text: আইসল্যান্ড দ্বীপটি উত্তর আটলান্টিক মহাসাগরে একটি সম্পূর্ণ আলাদা ভৌগোলিক প্রক্রিয়াতে উৎপন্ন হলেও এটিকে ঐতিহাসিকভাবে ইউরোপ মহাদেশের অন্তর্ভুক্ত করা হয়।


title: আইসল্যান্ডের ভূগোল

text: আইসল্যান্ড ইউরোপের দ্বিতীয় বৃহত্তম দ্বীপ। এটি গ্রিনল্যান্ডের পূর্বে ও উত্তর মেরুরেখার ঠিক দক্ষিণে মধ্য আটলান্টিক পর্বতমালার উপর অবস্থিত।


title: আইসল্যান্ডের ভূগোল

text: আইসল্যান্ডে আগ্নেয়গিরির অগ্ন্যুৎপাত ও অন্যান্য ভূ-উত্তাপীয় কর্মকাণ্ড নৈমিত্তিক ঘটনা। আইসল্যান্ডের প্রায় অর্ধেক অংশ আগ্নেয়গিরির লাভা মরুভূমি ও অন্যান্য অনাবাসযোগ্য ভূমি নিয়ে গঠিত। দ্বীপটির প্রায় ১১% হিমবাহ দ্বারা আবৃত। দ্বীপের প্রায় ২০% এলাকা পশুচারণের জন্য ব্যবহার করা হয়, এবং মাত্র ১% এলাকায় কৃষিকাজ হয়। ৯০০ খ্রিস্টাব্দে মনুষ্য বসতি স্থাপনের আগে দ্বীপটির প্রায় ৩০-৪০% বৃক্ষ-আচ্ছাদিত ছিল। বর্তমানে কেবল কিছু বার্চ গাছের জঙ্গল ছাড়া আর তেমন কিছু বনভূমি অবশিষ্ট নেই।


title: আয়ারল্যান্ডের ভূগোল

text: আয়ারল্যান্ড উত্তর-পশ্চিম ইউরোপে আটলান্টিক মহাসাগরে অবস্থিত একটি দ্বীপ। মহাসাগরের কারণে দ্বীপটির পশ্চিম তটরেখা অমসৃণ; এই উপকূলে অনেক ছোট দ্বীপ, উপদ্বীপ ও উপসাগর আছে। আয়ারল্যান্ডের কেন্দ্রে রয়েছে নিম্ন সমভূমি আর এর চারদিক ঘিরে রেখেছে উপকূলীয় পাহাড়। ১০৪১ মিটার উচ্চতাবিশিষ্ট কারাউনটুয়োহিল সর্বোচ্চ পর্বতশৃঙ্গ। এছাড়াও আছে কিছু বড় বড় হ্রদ। আয়ারল্যান্ডের মাঝখান দিয়ে প্রবাহিত শ্যানন নদী দ্বীপটিকে দুইভাগে ভাগ করেছে। ২৫৯ কিলোমিটার দীর্ঘ নদীটি আয়ারল্যান্ডের দক্ষিণ থেকে উত্তরে প্রবাহিত হয়ে আটলান্টিক মহাসাগরে পড়েছে। আয়ারল্যান্ড দক্ষিণে আইরিশ সাগরের মাধ্যমে যুক্তরাজ্যে থেকে এবং কেল্টীয় সাগরের মাধ্যমে মূল ইউরোপীয় ভূখণ্ড থেকে বিচ্ছিন্ন।


title: সংসদীয় গণতন্ত্র

text: সংসদীয় গণতন্ত্র একপ্রকারের রাজনৈতিক শাসন ব্যবস্থা, যাতে সর্বময় ক্ষমতা জনগণের দ্বারা নির্বাচিত সংসদের উপরে ন্যস্ত থাকে। এই ব্যবস্থায় সরকার প্রধানের দায়িত্ব পালন করেন প্রধান মন্ত্রী। এধরনের শাসন ব্যবস্থায় রাষ্ট্রপতির ক্ষমতা নগণ্য।


title: সংসদীয় গণতন্ত্র

text: যুক্তরাজ্য, ভারত, বাংলাদেশ সহ বিশ্বের অনেক দেশেই বর্তমানে এই ব্যবস্থা চালু আছে।


title: ইউক্রেনের ভূগোল

text: ইউক্রেন ইউরোপের দ্বিতীয় বৃহত্তম দেশ। কার্পেথীয় পর্বতমালার উত্তর অংশ ইউক্রেনের পশ্চিম অংশে প্রবেশ করেছে। ২০৬১ মিটার উচ্চতাবিশিষ্ট হোভের্লা এর সর্বোচ্চ শৃঙ্গ। তবে ইউক্রেনের অধিকাংশ এলাকা কৃষ্ণ সাগরের উপরে অবস্থিত স্টেপ সমভূমি নিয়ে গঠিত। উত্তর-দক্ষিণে প্রবাহিত দ্‌নিপ্রো নদী সমভূমিটিকে দুই ভাগে ভাগ করেছে। দক্ষিণ-পূর্বে আজভ সাগর রাশিয়ার সাথে সীমান্ত সৃষ্টি করেছে।


title: ইতালির ভূগোল

text: ইতালি বুট আকৃতির একটি উপদ্বীপ। এছাড়া সিসিলি, সার্দিনিয়া ও এল্‌বে ইতালির অন্তর্গত তিনটি প্রধান দ্বীপ।


title: ইতালির ভূগোল

text: ইতালিকে মূলত মহাদেশীয় ইতালি, উপদ্বীপীয় ইতালি এবং ইতালীয় সামুদ্রিক দ্বীপসমূহ - এই তিনটি প্রধান ভৌগোলিক অঞ্চলে ভাগ করা হয়।


title: ইতালির ভূগোল

text: মহাদেশীয় ইতালি, বা ইতালির উত্তরাঞ্চলের উত্তর প্রান্তসীমায় কেন্দ্রীয় আল্পস পর্বতমালা অবস্থিত। মঁ ব্লা ইতালি ও ইউরোপের সর্বোচ্চ পর্বতশৃঙ্গ। আল্পসের দক্ষিণে রয়েছে পূর্ব-পশ্চিমে প্রবাহিত পো নদীর সমতল অববাহিকা। উপদ্বীপীয় ইতালির গোটা পূর্ব উপকূল জুড়ে মেরুদণ্ডের মত বিস্তৃত হয়ে আছে আপেনিন্নো পর্বতমালা।


title: এস্তোনিয়ার ভূগোল

text: এস্তোনিয়া মূলত একটি নিম্ন সমতলভূমি। বাল্টিক সাগরে এর তটরেখার দৈর্ঘ্য ১৩৯৩ কিলোমিটার এবং এই উপকূলে প্রায় ১৫২০টি ছোট ছোট দ্বীপ আছে। এদের মধ্যে সারেমা ও হিলুমা দ্বীপ দুইটি এস্তোনীয়দের পছন্দের অবকাশকেন্দ্র। দক্ষিণ-পূর্বের পাহাড়ি এলাকার ৩১৮ মিটার উচ্চতাবিশিষ্ট সুর মুনামাগি দেশের সর্বোচ্চ বিন্দু। দেশটির প্রায় ১৮০০০ বর্গকিলোমিটার এলাকা বনভূমি। বাকী অংশ কৃষিকাজ, পশু চরানোর কাজে ব্যবহৃত। দেশটিতে প্রায় ১৪০০ প্রাকৃতিক ও কৃত্রিম হ্রদ আছে। এদের মধ্যে বৃহত্তম হল পেইপসি হ্রদ, যা এস্তোনিয়া ও রাশিয়ার সীমান্তে অবস্থিত। দেশটির বহু নদীর মধ্যে নার্ভা ও এমায়োগি সবচেয়ে গুরুত্বপূর্ণ।


title: ক্রোয়েশিয়ার ভূগোল

text: ক্রোয়েশিয়া দক্ষিণপূর্ব ইউরোপের কেন্দ্রে অবস্থিত। এর উত্তর পূর্ব সীমান্তে হাঙ্গেরি, পূর্বে সার্বিয়া, দক্ষিণ পূর্বে বসনিয়া,হার্জেগোভিনা ও মন্টিনিগ্রো । এটি ৪২ ° এবং ৪৭ ° উত্তর ও ১৩ ° এবং ২০ ° পূর্ব অক্ষাংেশ অবস্থিত। দেশটি দেখতে ফালি চাঁদের মত। কেন্দ্রীয় মহাদেশীয় ক্রোয়েশিয়া ও স্লাভোনিয়াতে সমভূমি, হ্রদ ও পাহাড় অবস্থিত। পশ্চিমে রয়েছে দিনারীয় আল্পস পর্বতমালার বৃক্ষ আচ্ছাদিত অংশ। আর রয়েছে আড্রিয়াটিক সাগরের পর্বতসঙ্কুল তটরেখা। এই উপকূলে আরও আছে প্রায় হাজারখানেকের মত বিভিন্ন আকৃতির দ্বীপ। এটি ৫৬.৫৯৪বর্গ কিলোমিটার (২১,৮৫১ বর্গ মাইল) জুড়ে বিস্তৃত। এর মধ্যে ৫৬.৪১৪ বর্গ কিলোমিটার ভুমি (২১,৭৮২ বর্গ মাইল) এবং ১২৮ বর্গ কিলোমিটার জল ভাগ (৪৯ বর্গ মাইল) রয়েছে।


title: ক্রোয়েশিয়ার ভূগোল

text: য়েছ।


title: গ্রিসের ভূগোল

text: গ্রিসের মূল ভূখণ্ড দক্ষিণ-পূর্ব ইউরোপের বলকান উপদ্বীপের দক্ষিণ প্রান্তে অবস্থিত। গ্রিসের দক্ষিণে ভূমধ্যসাগর, পশ্চিমে ইয়োনীয় সাগর, পূর্বে এজীয় সাগর ও তুরস্ক এবং উত্তরে বুলগেরিয়া, ম্যাসেডোনিয়া ও আলবেনিয়া। গ্রিসের ৮০%-ই পর্বতময়। গ্রিসের অঞ্চলভেদে জলবায়ুর তারতম্য দেখা যায়। পশ্চিমে উচ্চ পর্বতমালাগুলিতে আল্পীয় জলবায়ু, উপকূলীয় এলাকা ও দ্বীপগুলিতে ভূমধ্যসাগরীয় জলবায়ু এবং ম্যাসিডোনিয়া অঞ্চলে নাতিশীতোষ্ণ জলবায়ু পরিলক্ষিত হয়। অলিম্পাস (২৯১৯ মিটার) গ্রিসের সর্বোচ্চ পর্বতশৃঙ্গ।


title: চেক প্রজাতন্ত্রের ভূগোল

text: চেক প্রজাতন্ত্রের ভূ-প্রকৃতি বেশ বিচিত্র। পশ্চিমে বোহেমিয়া মূলত এলবে ও ভ্‌লতাভা নদীবিধৌত একটি নিম্ন অববাহিকা অঞ্চল। সমভূমিটির চারপাশে ঘিরে আছে মূলত নিম্ন উচ্চতাবিশিষ্ট পাহাড়। এই পাহাড়গুলির মধ্যে চেক প্রজাতন্ত্রের সর্বোচ্চ পর্বত স্নিয়েজ্‌কা পর্বত (১,৬০২ মিটার) অবস্থিত। পূর্বের মোরাভিয়া অঞ্চলটিও বেশ পর্বতময় এবং মূলত মোরাভা নদী দ্বারা বিধৌত। তবে এখানে ওডার নদীর উৎসস্থলও অবস্থিত। স্থলবেষ্টিত চেক প্রজাতন্ত্র থেকে নদীগুলি তিনটি সাগরে পড়েছে: উত্তর সাগর, বাল্টিক সাগর এবং কৃষ্ণ সাগর। জার্মানির হামবুর্গ শহরে চেক প্রজাতন্ত্রের অধীনে ৩০ হাজার বর্গমিটার আয়তনের একটি ডক বা পোতাশ্রয় রয়েছে। স্থলবেষ্টিত চেক প্রজাতন্ত্রের নদীবাহিত মালামাল যেন সমুদ্রগামী জাহাজে উঠানো যায়, সেই কারণে ভের্সাইয়ের চুক্তিতে চেক প্রজাতন্ত্রকে এই জায়গাটি প্রদান করা হয়। ২০১৮ সালে এটি জার্মানির কাছে ফেরত যাবে।


title: ডেনমার্কের ভূগোল

text: ডেনমার্কের মূল ভূখণ্ডটি উত্তর-পশ্চিম ইউরোপের জুটলান্ড উপদ্বীপে অবস্থিত। বাল্টিক সাগরের অনেকগুলি দ্বীপও ডেনমার্কের অন্তর্ভুক্ত। এখানকার জলবায়ু মৃদু। এখানকার ৬০% জমি আবাদযোগ্য সমতল ভূমি।


title: নরওয়ের ভূগোল

text: নরওয়ে দেশটি উত্তর ইউরোপে স্ক্যান্ডিনেভীয় উপদ্বীপের পশ্চিম ও উত্তরাংশে অবস্থিত। নরওয়ের দক্ষিণ-পশ্চিমে উত্তর সাগর ও দক্ষিণে স্কাগেরাক ইনলেট, পশ্চিমে উত্তর আটলান্টিক মহাসাগর (নরওয়েজীয় সাগর) ও উত্তর-পূর্বে বারেন্টস সাগর অবস্থিত। দেশটির অধিকাংশ এলাকা জুড়ে স্ক্যান্ডিনেভীয় পর্বতমালা বিস্তৃত। পূর্বে সুইডেনের সাথে নরওয়ের দীর্ঘ সীমান্ত রয়েছে, উত্তর পশ্চিমে ফিনল্যান্ডের সাথে কিছুটা কম এবং উত্তর-পূর্বে রাশিয়ার সাথে অল্প সীমান্ত রয়েছে। নরওয়ের সুদীর্ঘ পশ্চিম উপকূলের কাছেই রয়েছে ছোট বড় প্রায় ৫০ হাজার দ্বীপ।


title: নরওয়ের ভূগোল

text: নরওয়ে বিশ্বের সর্ব উত্তরের দেশ এবং ইউরোপের সর্বাধিক পর্বতবেষ্টিত দেশ। সমুদ্রপৃষ্ঠ থেকে দেশটির গড় উচ্চতা ৪৬০ মিটার এবং দেশটির ৩২ ভাগ সমভূমি গাছের উচ্চতা থেকে উপরে।


title: ওডিন

text: ওডিন (পুরাতন নর্স ভাষায় "Óðinn") হল নর্স পুরাণে বর্ণিত প্রধান দেবতা। তাঁর নাম "óðr" এর সাথে সম্পর্কিত, যার অর্থ হল উত্তেজনা, রাগ, বা কবিতা। ওডিনের প্রধান ভূমিকা জটিল, তিনি জ্ঞান, যুদ্ধ, ও মৃত্যুর দেবতা। তাঁকে এর পাশাপাশি জাদু, কবিতা, ভবিষ্যতবাণী, জয়, এবং শিকারের দেবতা হিসাবেও গণ্য করা হয়।


title: নেদারল্যান্ডসের ভূগোল

text: নেদারল্যান্ডসের ভূগোল খানিকটা অস্বাভাবিক, কেননা এর ভূমির বেশির ভাগ অংশ সমুদ্র থেকে পুনরুদ্ধার করা হয়েছে এবং এগুলি আসলে সমুদ্র সমতলের নিচে অবস্থান করছে। সমুদ্র উপকূলে মনুষ্য-নির্মিত বাঁধ এই নিম্নভূমিগুলিকে প্লাবনের হাত থেকে রক্ষা করছে।


title: নেদারল্যান্ডসের ভূগোল

text: নেদারল্যান্ডসের ভূ-প্রকৃতিকে দুই ভাগে ভাগ করা যায়। উত্তর ও পশ্চিমের নিম্ন ও সমতল ভূমিগুলি সমুদ্র থেকে পুনরুদ্ধারকৃত পোল্ডার এবং নদীসমূহের ব-দ্বীপ নিয়ে গঠিত। এগুলি নেদারল্যান্ডের মোট আয়তনের প্রায় অর্ধেক এবং সমুদ্র সমতল থেকে গড়ে ১ মিটারের বেশি উঁচু নয়। সমুদ্রে প্রাচীর ও বালিয়াড়ি তুলে এগুলিকে রক্ষা করা হয়েছে। পূর্ব ও দক্ষিণে আছে উচ্চভূমি, কিন্তু এগুলিও মূলত সমতল। কেবলমাত্র একেবারে দক্ষিণ প্রান্তসীমাতে গিয়ে, আর্দেন পর্বতমালার পাদদেশে, ভূমি খানিকটা উঁচু হয়েছে। এখানে নেদারল্যান্ডসের সর্বোচ্চ বিন্দু ভালসারবের্গ (৩২৩ মিটার) অবস্থিত।


title: পর্তুগালের ভূগোল

text: মাদেইরা ও আজোরেস দ্বীপপুঞ্জকে গণনায় ধরে পর্তুগালের মোট আয়তন ৯২,৩৫৫ বর্গকিলোমিটার। পর্তুগালের মূল ভূখণ্ড আইবেরীয় উপদ্বীপের পশ্চিমের এক-ষষ্ঠাংশ এলাকা জুড়ে অবস্থিত। পর্তুগালের পশ্চিমে দৈর্ঘ্য বরাবর আটলান্টিক মহাসাগর, পূর্বে স্পেনীয় সীমান্ত। প্রায় গোটা স্পেন জুড়ে মেসেতা সেন্ত্রাল নামের যে মালভূমি অবস্থিত, তারই পশ্চিম ঢাল পর্তুগালের পূর্বাঞ্চল গঠন করেছে। পর্তুগালের উত্তরভাগ রুক্ষ ও পাহাড়ি। উত্তরে মেসেতা সেন্ত্রালের প্রান্ত থেকে অনেকগুলি পর্বত গোটা উত্তরাঞ্চল জুড়ে প্রসারিত। এগুলি ১২০০ মিটারের ও বেশি উচ্চতাবিশিষ্ট হতে পারে। পশ্চিমে ও দক্ষিণে পাহাড়গুলি ধীরে ধীরে নিচে নেমে একটি বড় উপকূলীয় সমভূমিতে পরিণত হয়েছে। এই সমভূমিটিতে ব্যাপক কৃষিকাজ সম্পন্ন হয় এবং এখানে নগরায়নের হার ক্রমে বৃদ্ধি পাচ্ছে। পর্তুগালের দুই বৃহত্তম শহর লিসবন ও পোর্তু এখানেই অবস্থিত।


title: পর্তুগালের ভূগোল

text: পর্তুগালের মধ্যভাগে উপকূল থেকে ভেতরে সুউচ্চ পর্বতশ্রেণী রয়েছে। এখানে পর্তুগালের সর্বোচ্চ পর্বত মালহাঁউ দি এস্ত্রেলা (Malhão de Estrela) অবস্থিত; এর উচ্চতা ১,৯৯১ মিটার। মধ্য পর্তুগালের পর্বতগুলি দক্ষিণ-পশ্চিমে নেমে গিয়ে সিন্ত্রা শহরের কাছে পাহাড়ের সাথে মিলে গেছে। তেজু নদীর দক্ষিণে মূলত ঢেউখেলানো সমভূমি যা আলেঁতেজু অঞ্চল নামে পরিচিত। পর্তুগালের একেবারে দক্ষিণে অঞ্চলটির নাম আলগার্ভি; এটি আলেঁতেজুর সমভূমিগুলি থেকে সের্‌রা দি মোঁচিকি পর্বতশ্রেণী দ্বারা বিচ্ছিন্ন।


title: পর্তুগালের ভূগোল

text: তেজু, দৌরু, মিনিউ পর্তুগালের তিনটি প্রধান নদী।


title: পোল্যান্ডের ভূগোল

text: পোল্যান্ড মধ্য ইউরোপের একটি দেশ, যা জার্মানির পূর্বে অবস্থিত। সাধারণভাবে পোল্যান্ড উত্তরে বাল্টিক সাগর থেকে শুরু হওয়া একটি ধারাবাহিক সমভূমি যা দক্ষিণে কার্পেথীয় পর্বতমালা পর্যন্ত বিস্তৃত। বাল্টিক সাগরের উপকূলে প্রাকৃতিক পোতাশ্রয়ের সংখ্যা খুব কম। কেবল গদান্স্‌ক-গদিনিয়া -সোপোত অঞ্চল এবং উত্তর-পশ্চিম কোণার শ্চেচিন অঞ্চলে প্রাকৃতিক পোতাশ্রয় রয়েছে। উত্তর-পূর্ব পোল্যান্ড অঞ্চলটি হ্রদ জেলা নামে পরিচিত। জনবিরল ও গহীন অরণ্যে আবৃত এই অঞ্চলে কৃষি ও শিল্প সম্পদের পরিমাণ কম। হ্রদ জেলার দক্ষিণ ও পশ্চিমে এক বিরাট সমভূমি দক্ষিণ-পশ্চিমে চেক প্রজাতন্ত্রের ও স্লোভাকিয়ার সীমান্তে সুডেটীয় পর্বতমালা পর্যন্ত, এবং দক্ষিণ-পূর্বে কার্পেথীয় পর্বতমালা পর্যন্ত চলে গেছে।


title: পোল্যান্ডের ভূগোল

text: পোল্যান্ড উত্তর-দক্ষিণে ৮৭৬ কিমি এবং পূর্ব-পশ্চিমে ৬৮৯ কিমি দীর্ঘ। অভ্যন্তরীণ জলাশয় গণনায় ধরে এর আয়তন ৩,১২,৮৪৩ বর্গকিমি। পোল্যান্ডের পশ্চিমে জার্মানি, দক্ষিণে চেক প্রজাতন্ত্র ও স্লোভাকিয়া, পূর্বে ইউক্রেন ও বেলারুস, এবং উত্তর-পূর্বে লিথুয়ানিয়া ও রাশিয়ার কালিনিনগ্রাদ প্রদেশ।


title: ফ্রান্সের ভূগোল

text: ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন (Seine), লোয়ার (Loire), গারন (Garonne), এবং রোন (Rhône)।


title: ফিনল্যান্ডের ভূগোল

text: ফিনল্যান্ড বাল্টিক সাগর, বথনিয়া উপসাগর এবং ফিনল্যান্ড উপসাগর দ্বারা বেষ্টিত এবং সুইডেন ও রাশিয়ার মধ্যে অবস্থিত। ফিনল্যান্ড ইউরোপের উত্তরতম দেশ। দেশটির প্রায় সম্পূর্ণ অংশ ৬০ ডিগ্রী উত্তর অক্ষাংশের উত্তরে অবস্থিত। দেশটির প্রায় এক চতুর্থাংশ ভূমি সুমেরুবৃত্তের উত্তরে অবস্থিত।


title: ফিনল্যান্ডের ভূগোল

text: ফিনল্যান্ড ইউরোপের সপ্তম বৃহত্তম দেশ। এর ১০% অভ্যন্তরীণ জলাশয়, ৬৯% বনভূমি, এবং ৮% কৃষিভূমি।


title: মন্টিনেগ্রোর ভূগোল

text: মন্টিনেগ্রো দক্ষিণ-পশ্চিম বলকান উপদ্বীপে, আড্রিয়াটিক সাগরের তীরে অবস্থিত একটি ক্ষুদ্র, পর্বতময় রাষ্ট্র। দেশটির বেশিরভাগ এলাকা পর্বতে আবৃত। ২৯৪ কিলোমিটার দীর্ঘ উপকূলীয় অঞ্চলে সরু বাসযোগ্য সমভূমি রয়েছে। কোতোর উপসাগর ও স্কুতারি হ্রদ দুইটি উল্লেখযোগ্য ভৌগোলিক বৈশিষ্ট্য। মন্টিনেগ্রোর জলবায়ু ভূমধ্যসাগরীয় ধরনের। এখানকার গ্রীষ্মকালগুলি শুষ্ক এবং শীতকালে মৃদু শীত পড়ে ও বৃষ্টিপাত হয়।


title: মাল্টার ভূগোল

text: মাল্টা ভূমধ্যসাগরে অবস্থিত একটি দ্বীপরাষ্ট্র। এটি ইতালির সিসিলি দ্বীপের প্রায় ১০০ কিমি দক্ষিণে এবং আফ্রিকা মহাদেশের প্রায় ৩০০ কিলোমিটার উত্তরে কতগুলি প্রবাল দ্বীপ নিয়ে গঠিত। এদের মধ্যে কেবল মাল্টা, গোজো ও কোমিনো দ্বীপে মনুষ্যবসতি আছে। দ্বীপগুলির তটরেখা অনিয়মিত, ফলে এগুলিতে অনেক প্রাকৃতিক পোতাশ্রয় আছে।


title: ম্যাসেডোনিয়ার ভূগোল

text: ম্যাসেডোনিয়া প্রজাতন্ত্র দক্ষিণ-পূর্ব ইউরোপের বলকান উপদ্বীপে অবস্থিত একটি স্থলবেষ্টিত দেশ। দেশটিতে তিনটি বড় প্রাকৃতিক হ্রদ আছে। দেশের মাঝখান দিয়ে চলে গেছে ভাদার নদী ও তার উপত্যকা। নদী-উপত্যকার দুপাশে রয়েছে পর্বতশ্রেণী।


title: মোনাকোর ভূগোল

text: ভ্যাটিকান শহরের পরে মোনাকো বিশ্বের ২য় ক্ষুদ্রতম স্বাধীন রাষ্ট্র। এর মোট আয়তন ১.৯৫ বর্গকিমি, স্থলসীমান্তের দৈর্ঘ্য ৪.৪ কিমি এবং তটরেখার দৈর্ঘ্য মাত্র ৪.১ কিমি। দেশটি ভূমধ্যসাগরের তীরে, আজেল পর্বতের পাদদেশে অবস্থিত। পশ্চিমে রয়েছে ফ্রান্সের নিস শহর। ভূমধ্যসাগরের ভেতরে প্রায় ২২.২ কিমি পর্যন্ত মোনাকোর সমুদ্র সীমান্ত রয়েছে। দেশটির কোন প্রাকৃতিক সম্পদ নেই।


title: রোমানিয়ার ভূগোল

text: রোমানিয়া দক্ষিণ-পূর্ব ইউরোপের বলকান উপদ্বীপের উত্তর-পূর্ব অংশে অবস্থিত। দেশটির ভেতর দিয়ে বৃত্তচাপের আকারে কার্পেথীয় পর্বতমালা চলে গেছে। রোমানিয়ার এক তৃতীয়াংশ উঁচু পর্বত, এক-তৃতীয়াংশ ছোট পাহাড় ও টিলা এবং বাকী এক তৃতীয়াংশ সমভূমি। কৃষ্ণ সাগরে দেশটির ২৪৫ কিলোমিটার দীর্ঘ উপকূল আছে।


title: লাটভিয়ার ভূগোল

text: লাটভিয়া বাল্টিক সাগরের পূর্ব উপকূলে অবস্থিত। দেশটির ৯৮% অংশ ২০০ মিটার উচ্চতার নিচে অবস্থিত। লাটভিয়াতে ১২ হাজারের মত নদী ও প্রায় ৩ হাজার হ্রদ আছে। দেশের ৪২% বনে আবৃত, যার বেশির ভাগই পাইন অরণ্য। লাটভিয়া মূলত বৃহত্তর পূর্ব ইউরোপীয় সমভূমির একতি অংশ। দেশের প্রায় ৭৫% ঢেউ খেলানো সমতল ভূমি। অবশ্য মাত্র ২৫% এলাকা কৃষিকাজের উপযোগী। বাল্টিক সাগরের তীরে লাটভিয়ার রয়েছে ৫৩১ কিলোমিটার দীর্ঘ বালুময় তটরেখা।


title: লিশটেনস্টাইনের ভূগোল

text: লিশটেনস্টাইনের আয়তন ১৬০ বর্গকিলোমিটার, অর্থাৎ একটি বড় মেট্রোপলিটান শহরের সমান। এর রাজধানী ভাদুৎস। লিশটেনস্টাইনের দুই তৃতীয়াংশ এলাকা জুড়ে বড় পর্বতমালা অবস্থিত। বাকী অংশে আছে ছোট পাহাড়, টিলা এবং মালভূমি। পশ্চিম সীমান্তের সমান্তরালে দেশের ভেতর দিয়ে বয়ে গেছে রাইন নদী।


title: লিশটেনস্টাইনের ভূগোল

text: লিশটেনস্টাইনের জলবায়ু মহাদেশীয়। এখানকার শীতকাল শীতল ও মেঘাচ্ছন্ন; এসময় তুষার বা বৃষ্টিপাত হয়। গ্রীষ্মগুলি মেঘাচ্ছন্ন, আর্দ্র এবং নাতিশীতোষ্ণ।


title: স্পেনের ভূগোল

text: স্পেন দক্ষিণ-পশ্চিম ইউরোপে আইবেরীয় উপদ্বীপের অধিকাংশ এলাকা জুড়ে অবস্থিত। দেশের বেশির ভাগ এলাকা জুড়ে রয়েছে মেসেতা সেন্ত্রাল মালভূমি।


title: হাঙ্গেরির ভূগোল

text: হাঙ্গেরি কিছুটা ডিম্বাকৃতির। দেশটি পূর্ব-পশ্চিমে সর্বাধিক প্রায় ৫০০ কিলোমিটার এবং উত্তর দক্ষিণে সর্বাধিক প্রায় ৩১৫ কিলোমিটার বিস্তৃত। হাঙ্গেরির উত্তরে স্লোভাকিয়া, উত্তর-পূর্বে ইউক্রেন, পূর্বে রোমানিয়া, দক্ষিণে সার্বিয়া, মন্টেনিগ্রো, ক্রোয়েশিয়া ও স্লোভেনিয়া, এবং পশ্চিমে অস্ট্রিয়া। হাঙ্গেরির ভূমির মোট আয়তন ৯৩,০৩০ বর্গকিলোমিটার।


title: হাঙ্গেরির ভূগোল

text: হাঙ্গেরি প্রায় পুরোটাই সমতল ভূমি। দানিউব নদী উত্তর-পশ্চিমে হাঙ্গেরি-স্লোভাকিয়া সীমান্তের কিয়দংশ গঠন করেছে। সেখান থেকে নদীটি দক্ষিণে বুদাপেশ্‌তের মধ্য দিয়ে প্রবাহিত হয়ে হাঙ্গেরিকে দুইটি সাধারণ অঞ্চলে ভাগ করেছে। দানিউবের পূর্ব পাড়ে অবস্থিত অঞ্চলটি একটি নিম্ন, ঢেউখেলানো সমভূমি যা বৃহৎ হাঙ্গেরীয় সমভূমি বা বৃহৎ Alföld নামে পরিচিত। এই সমভূমিটি পূর্বে রোমানিয়াতে এবং দক্ষিণে সার্বিয়া ও মন্টেনিগ্রোতে বিস্তৃত। উত্তর-পশ্চিম হাঙ্গেরিতে অবস্থিত অপেক্ষাকৃত ক্ষুদ্রাকার সমভূমিটির নাম ক্ষুদ্র Alföld এবং এটি স্লোভাকিয়া পর্যন্ত চলে গেছে। বৃহৎ Alföld সমভূমিটি হাঙ্গেরির তিন-চতুর্থাংশ এলাকা গঠন করেছে। এটি পুরোপুরি সমতল নয়। পশ্চিম দিকে এটি বেশ পাহাড়ি আকার ধারণ করেছে। এটি হাঙ্গেরির প্রধান কৃষিভূমি। এখানে ভুট্টা, গম, সূর্যমুখী, মিষ্টি বিট, লাল মরিচ ও অন্যান্য খাদ্যশস্য উৎপাদন করা হয় এবং এখানকার তৃণভূমিতে ভেড়া চরানো হয়। চারণভূমিগুলি puszta নামে পরিচিত। হাঙ্গেরীয় লোকগীতি, নৃত্য ও সাহিত্যে এই pusztaগুলিতে উনিশ শতকের রাখাল ও তাদের গবাদি পশুর পাল নিয়ে অনেক বর্ণনা আছে। ক্ষুদ্র সমভূমিটিও উর্বর এবং এখানে ব্যাপক চাষাবাদ হয়।


title: হাঙ্গেরির ভূগোল

text: সমভূমিগুলিকে পশ্চিম, উত্তর ও পূর্বে দিকে পর্বতের সারি ঘিরে রেখেছে। উত্তর সীমান্তের উচ্চভূমিগুলি Esztergom-এ দানিউব নদীর গিরিখাত থেকে পূর্বে বিস্তৃত হয়েছে এবং মাত্রা পর্বতমালা গঠন করেছে, যা কার্পেথীয় পর্বতমালার একটি অংশ। দানিউবের পশ্চিমের অঞ্চলটি আন্তঃদানিউবিয়া নামে পরিচিত। এখানে উত্তর-পশ্চিমের ক্ষুদ্র সমভূমি ছাড়াও আরও বিভিন্ন ধরনের ভূমিরূপ দেখতে পাওয়া যায়। দক্ষিণে রয়েছে Mecsek পর্বতমালা, উত্তরে অরণ্যাবৃত বাকোনি পর্বতমালা, যার কাছেই রয়েছে বালাতন হ্রদ।


title: হাঙ্গেরির ভূগোল

text: দানিউব নদী হাঙ্গেরির সবচেয়ে গুরুত্বপূর্ণ নদী। গোটা হাঙ্গেরিকেই দানিউব নদীর অববাহিকা বলা চলে। দানিউব নদী পশ্চিমে অস্ট্রিয়া থেকে হাঙ্গেরিতে প্রবেশ করেছে এবং উত্তর-পশ্চিমে হাঙ্গেরির সাথে স্লোভাকিয়ার সীমান্ত নির্ধারণ করেছে। বুদাপেশ্‌তের উত্তরে ভাক শহরের কাছে নদীটি দক্ষিণ দিকে খাড়া মোড় নিয়েছে এবং দক্ষিণ দিকে বুদাপেশতের মধ্য দিয়ে প্রবাহিত হয়ে সার্বিয়া ও মন্টেনিগ্রোর দিকে চলে গেছে। হাঙ্গেরির অন্য সব প্রধান নদীই দানিউব নদীর উপনদী। এদের মধ্যে আছে হাঙ্গেরির দীর্ঘতম নদী Tisza, রাবা এবং দ্রাউ নদীগুলি।


title: হাঙ্গেরির ভূগোল

text: বালাতন হ্রদ হাঙ্গেরির প্রধান হ্রদ। এটি গোটা মধ্য ইউরোপের বৃহত্তম হ্রদ। এটি হাঙ্গেরির প্রধান অবকাশযাপন কেন্দ্র ও স্বাস্থ্য স্পা। এর দক্ষিণ তীরের বালুকাময় বেলাভূমিগুলি সুপরিচিত। হ্রদের উত্তর তীরের আঙ্গুরক্ষেতগুলি থেকে হাঙ্গেরির সবচেয়ে ভাল ওয়াইনগুলির কয়েকটি তৈরি হয়। বালাতন হ্রদ অঞ্চলে পশুশিকার খেলা হয়। এখানে অনেক দুর্লভ জলজ পাখি ও মাছ দেখতে পাওয়া যায়। উত্তর-পশ্চিমে অস্ট্রিয়ার সাথে হাঙ্গেরি নয়জিডলার হ্রদটির অংশীদার।


title: ইউরোপের অর্থনীতি

text: ইউরোপের অর্থনীতিতে একটি পূর্ব-পশ্চিম পার্থক্য করা যায়। পশ্চিমের দেশগুলির মোট অভ্যন্তরীণ উৎপাদন বেশি। অন্যদিকে পূর্ব ইউরোপের দেশগুলি দীর্ঘ সোভিয়েত ও সাম্যবাদী শাসনের অবসানের পর ধীরে ধীরে বিশ্ববাজারে প্রবেশ করছে এবং অর্থনৈতিক প্রবৃদ্ধি অর্জন করা শুরু করেছে। জার্মানি ইউরোপের বৃহত্তম অর্থনীতি এবং এর পরেই আছে যুক্তরাজ্য।


title: আয়ারল্যান্ডের অর্থনীতি

text: আয়ারল্যান্ডে একটি সবল বাণিজ্য-নির্ভর অর্থনীতি বিদ্যমান। ১৯৯৫-২০০০ অর্থবছরগুলিতে এর প্রবৃদ্ধির হার ছিল ১০%। কৃষি একসময় সবচেয়ে গুরুত্বপূর্ণ খাত ছিল। তবে বর্তমানে শিল্পখাত অধিক গুরুত্বপূর্ণ। জিডিপির ৪৮% এবং রপ্তানির ৮০% শিল্পখাত থেকে আসে। শ্রমশক্তির ২৯% শিল্পখাতে নিয়োজিত।


title: ইতালির অর্থনীতি

text: দ্বিতীয় বিশ্বযুদ্ধের পর ইতালির অর্থনীতি কৃষিভিত্তিক থেকে শিল্পভিত্তিক অর্থনীতিতে রূপান্তরিত হয়। বর্তমানে বিনিময় হারের ভিত্তিতে এটি বিশ্বের ৬ষ্ঠ বৃহত্তম অর্থনীতি। তবে ইদানিং বিশ্ববাজারে ইতালির প্রতিযোগিতা হ্রাস পেয়েছে।


title: এস্তোনিয়ার অর্থনীতি

text: এস্তোনিয়া ইউরোপীয় ইউনিয়নের সদস্য এবং এখানে একটি উন্নত বাজার অর্থনীতি ব্যবস্থা বিদ্যমান।


title: এস্তোনিয়ার অর্থনীতি

text: ২য় বিশ্বযুদ্ধের আগে এস্তোনিয়ার অর্থনীতি ছিল কৃষিনির্ভর। তবে তার্তু শহর বিজ্ঞানের ক্ষেত্রে পরিচিত ছিল এবং ভারী শিল্পক্ষেত্র উন্নতির দিকে এগোচ্ছিল, ফিনল্যান্ডের মত। এস্তোনিয়ার মাখন, দুধ ও পনির পশ্চিম ইউরোপের বাজারে সুপরিচিত ছিল। জার্মানি ও যুক্তরাজ্য ছিল এস্তোনিয়ার প্রধান দুইটি বাজার। মাত্র ৩% বাণিজ্য সোভিয়েত ইউনিয়নের সাথে সম্পাদিত হত। ১৯৪০ সালে রাশিয়া বলপ্রয়োগ করে এসোনিয়া দখল করে এবং ২য় বিশ্বযুদ্ধে নাৎসি বাহিনী ও সোভিয়েত বাহিনীর ধ্বংসলীলা এস্তোনিয়ার অর্থনীতিকে ক্ষতিগ্রস্ত করে। যুদ্ধের পরে এস্তোনিয়া সোভিয়েত বলয়ে চলে যায় এবং সোভিয়েত ইউনিয়নের কেন্দ্রীয়ভাবে পরিকল্পিত কাঠামোতে একীভূত হয়ে যায়। ফলে এস্তোনিয়ার মাথাপিছু উৎপাদন পার্শ্ববর্তী পুঁজিবাদী দেশ ফিনল্যান্ডের তুলনায় হ্রাস পায়।


title: এস্তোনিয়ার অর্থনীতি

text: এস্তোনিয়া ১৯৮০-র দশকের শেষ দিকে সমজাতন্ত্র থেকে দূরে সরে যেতে থাকে এবং ১৯৯১ সালে একটি স্বাধীন পুঁজিবাদী দেশ হিসেবে আত্মপ্রকাশ করে। ১৯৯৪ সালে এস্তোনিয়া সমতল কর বা flat tax নীতি অনুসরণ করা শুরু করে। শুরুতে করের হার ধার্য করা হয় ২৬% । ২০০৫ সাল থেকে এটি প্রতি বছর ১% করে কমিয়ে ২০১০ সাল নাগাদ ১৮%-এ নামিয়ে আনার প্রক্রিয়া অব্যাহত আছে। ১৯৯০-এর দশকের ২য় ভাগে এস্তোনিয়া কেন্দ্রীয় ও পূর্ব ইউরোপের অন্য যেকোন দেশ অপেক্ষা বেশি মাথাপিছু বিদেশী বিনিয়োগ লাভ করে। ওয়ার্ল্ড ব্যাংকের মতে এস্তোনিয়া বর্তমানে একটি উচ্চ-আয় দেশ।


title: এস্তোনিয়ার অর্থনীতি

text: এস্তোনিয়ার বর্তমান মুদ্রার নাম ক্রুন। কিন্তু সরকার ২০১১ থেকে ২০১৩ সালের মধ্যে দেশের মুদ্রা ইউরোতে রূপান্তরের পরিকল্পনা করেছে।


title: গ্রিসের অর্থনীতি

text: গ্রিসের অর্থনীতি মূলত সেবা খাত ভিত্তিক। ২০০৬ সালে দেশটির জিডিপি ছিল ৩৫০ বিলিয়ন ডলারের বেশি। এখানে মাথাপিছু জিডিপি ৩২ হাজার ডলারেরও বেশি।


title: ডেনমার্কের অর্থনীতি

text: ডেনমার্কে একটি ক্ষুদ্র, উন্মুক্ত ও নমনীয় বাজার-অর্থনীতি বিদ্যমান। ডেনমার্কের উৎপাদন শিল্প মূলত জ্ঞান ও দক্ষতা নির্ভর, শ্রমনির্ভরশীলতা কম। সেবা শিল্প বৃহত্তম খাত। উৎপাদন শিল্প আমদানিকৃত কাঁচামালের উপর নির্ভরশীল।


title: ফ্রান্সের অর্থনীতি

text: ১৯৯০-এর দশকের শেষের দিকে ফ্রান্সের অর্থনীতি ইউরোপের গড় অর্থনৈতিক হারের চেয়ে বেশি হারে প্রবৃদ্ধি লাভ করে। ফ্রান্সের সমাজতান্ত্রিক সরকার ৩৫ কর্মঘণ্টার সপ্তাহ প্রবর্তন করে। তবে ইদানিং দেশটির প্রবৃদ্ধি ও কর্ম সৃষ্টির হার কম। ফ্রান্সে বর্তমানে বেকারত্বের হার যুক্তরাজ্যের দ্বিগুণ, এবং পেনশন ব্যবস্থা ও স্বাস্থ্যসেবার খরচ যোগান দিতে সরকার হিমশিম খাচ্ছে।


title: ফ্রান্সের অর্থনীতি

text: ফ্রান্সের বড় বড় কোম্পানিগুলি আন্তর্জাতিকীকরণ আরম্ভ করেছে।


title: ফিনল্যান্ডের অর্থনীতি

text: ফিনল্যান্ডের একটি অতি-শিল্পায়িত আধুনিক অর্থনীতি বিদ্যমান এবং জনপ্রতি উৎপাদন যুক্তরাজ্য, ফ্রান্স, জার্মানি, ইতালি, সুইডেনের সমপর্যায়ের। সেবাখাত মূল খাত। তবে উৎপাদন ও প্রযুক্তি মূল রপ্তানি খাত। কাঠ, ধাতু, প্রকৌশল, টেলিযোগাযোগ ও ইলেকট্রনিক্‌স মূল রপ্তানি শিল্প। অন্যান্য নর্ডীয় দেশগুলির মত ফিনল্যান্ডেও জীবনের মান অত্যন্ত উঁচু। শিক্ষা, সারা জীবনব্যাপী শিখন ও গবেষণাকে অর্থনৈতিক প্রবৃদ্ধির জন্য গুরুত্ব দেয়া হয়।


title: দিলারা হাশেম

text: দিলারা হাশেম (২৫ আগস্ট, ১৯৩৬-) একজন প্রসিদ্ধ বাংলাদেশী লেখক এবং বিখ্যাত ঔপন্যাসিক। তিনি ১৯৫৬ সালে ঢাকা বিশ্ববিদ্যালয় থেকে ইংরেজিতে স্নাতক ডিগ্রি লাভ করেন। তাঁর প্রথম উপন্যাস "ঘর মন জানালা" ১৯৬৫ সালে প্রকাশিত হয়, এবং ১৯৭৩ সালে চলচ্চিত্রে রূপায়িত হয়। ১৯৭৬ সাল থেকে তিনি ভয়েস অফ আমেরিকার বাংলা বিভাগে কাজ করছেন।


title: দিলারা হাশেম

text: তাঁর প্রথম উপন্যাস "ঘর মন জানালা" ১৯৬৫ সালে প্রকাশিত হয়। যা পাঠক ও সমালোচক মহলে বিপুল সমাদর পায়। পরবর্তীতে গ্রন্থটি রুশ ও চীনা ভাষায় অনূদিত হয়েছে এবং ১৯৭৩ সালে এই উপন্যাস অবলম্বনে একই শিরোনামে একটি চলচ্চিত্র মুক্তি পায়। এছাড়াও ১৯৭৮ সালে প্রকাশিত হয় তার নারীবাদী উপন্যাস "আমলকীর মৌ"।


title: পরিবাহী (দ্ব্যর্থতা নিরসন)

text: পরিবাহী বলতে বোঝানো হতে পারে -


title: এবিএম মহিউদ্দীন চৌধুরী

text: এবিএম মহিউদ্দীন চৌধুরী (১ ডিসেম্বর, ১৯৪৪ - ১৫ ডিসেম্বর ২০১৭) বাংলাদেশ আওয়ামী লীগের একজন রাজনৈতিক নেতা। তিনি দেশ স্বাধীনতার পর থেকে মৃত্যু অবধি চট্টগ্রাম মহানগর আওয়ামী লীগের সভাপতি ছিলেন। তিনি ১৯৯৩ সাল থেকে ২০০৯ পর্যন্ত কয়েক দফায় বাংলাদেশের দ্বিতীয় বৃহত্তম নগর ও বন্দর নগরী চট্টগ্রামের নগর মেয়রের দায়িত্ব পালন করেছেন।


title: এবিএম মহিউদ্দীন চৌধুরী

text: মহিউদ্দীন চৌধুরীর জন্ম চট্টগ্রাম জেলার রাউজান উপজেলার গহিরা গ্রামে। তিনি ২০১৭ সালের ১৫ ডিসেম্বর রাত ৩:৩০ মিনিটে চট্টগ্রামের ম্যাক্স হাসপাতালে মারা যান।


title: এবিএম মহিউদ্দীন চৌধুরী

text: তিনি ১৯৯৪ খ্রিস্টাব্দে প্রথমবারের মতো চট্টগ্রাম সিটি কর্পোরেশনের মেয়র নির্বাচিত হন। ২০০৫ সালের মেয়র নির্বাচনে তিনি ক্ষমতাসীন বাংলাদেশ জাতীয়তাবাদী দলের একজন মন্ত্রীকে পরাজিত করে তৃতীয়বারের মতো চট্টগ্রামের মেয়র হিসেবে নির্বাচিত হন। পাশাপাশি প্রতিপক্ষের তুলনায় ভোটের ব্যবধানও উল্লেখযোগ্য হারে বৃদ্ধি পায়।


title: করবী

text: করবী একটি লাল গোলাপী বা সাদা ফুলবিশিষ্ট চিরহরিৎ গুল্ম। এর বৈজ্ঞানিক নাম: "Nerium oleander" বা "Nerium indicum", ইংরাজী নাম: Oleander, অন্যান্য নাম Adelfa, Alheli Extranjero, Baladre, Espirradeira, Flor de Sao Jose, Laurel de jardin, Laurel rosa, Laurier rose, Flourier rose, Olean, Aiwa, Rosa Francesca, Rosa Laurel, and Rose-bay। গোলাপী রঙের করবী ফুলকে রক্তকরবী বলা হয়।


title: করবী

text: সাহিত্যে রক্তকরবী, শ্বেতকরবী ইত্যাদি বিখ্যাত। সুন্দর দেখতে ও অত্যন্ত রুক্ষ পরিবেশে বাড়তে পারে বলে বহু জায়গায় সাজবার জন্য এটি চাষ করা হয়। কিন্তু গাছটির সর্বঙ্গ তীব্র বিষযুক্ত। একটি মাত্র পাতা খেলেই মানুষের, বিশেষত শিশুর মৃত্যু হতে পারে। পাতা তেতো বলে মানুষের ক্ষেত্রে বিষক্রিয়া কম দেখা যায়, অবশ্য TESS (Toxic Exposure Surveillance System) অনুসারে ২০০২ সালে আমেরিকায় ৮৪৭টি বিষক্রিয়ার ঘটনা লক্ষিত হয়। ঘাসে মেশা শুকনো করবী পাতা বা শাখা খেয়ে গবাদি পশুতে (বিশেষত ঘোড়ার) বিষক্রিয়া/মৃত্যু দেখা যায়- পূর্ণবয়স্ক ঘোড়ার মারাত্মক মাত্রা ১০০g, (০.৫ mg/Kg)।


title: করবী

text: করবী ভূমধ্যসাগরীয় ও এশীয় প্রজাতি। এরা ২-২.৫ মিটার উঁচু। এরা চিরসবুজ গাছ। গোড়া থেকে অনেকগুলো ডাল ঝোপের মত গজায়। পাতা ডালের আগার দিকে বেশি। গ্রীষ্ম ও বর্ষায় ফুল। লাল, গোলাপী, সাদা- তবে লাল ও সাদাই দেখা যায় বেশি। কলমে চাষ, ছাঁটা নিষ্প্রয়োজন। এদের বীজ বিষাক্ত।


title: আবুল ফজল (সাহিত্যিক)

text: আবুল ফজল (১৭ জুলাই ১৯০৩ - ৪ মে ১৯৮৩) বাংলাদেশের প্রখ্যাত সাহিত্যিক। তিনি চট্টগ্রাম বিশ্ববিদ্যালয়ের উপাচার্য এবং রাষ্ট্রপতির শিক্ষা ও সংস্কৃতি বিষয়ক উপদেষ্টা ছিলেন। তিনি মূলত একজন চিন্তাশীল ও সমাজমনস্ক প্রবন্ধকার। তার প্রবন্ধে সমাজ, সাহিত্য, সংস্কৃতি ও রাষ্ট্র সম্পর্কে গভীর ও স্বচ্ছ দৃষ্টিসম্পন্ন মনোভাবের পরিচয় পাওয়া যায়।


title: আবুল ফজল (সাহিত্যিক)

text: আবুল ফজল ১৯০৩ সালের ১৭ জুলাই চট্টগ্রামের সাতকানিয়া উপজেলার কেঁওচিয়ায় জন্মগ্রহণ করেন। তিনি মৌলবি ফজলুর রহমান এবং মা গুলশান আরার একমাত্র পুত্রসন্তান। প্রাথমিক পড়াশোনা শুরু হয় গ্রামের প্রাইমারি স্কুলে। প্রকৃতির প্রত্যক্ষ সান্নিধ্যে তাঁর শৈশবের দিনগুলি অতীবাহিত হয়েছে। তার নিজের ভাষায়-


title: আবুল ফজল (সাহিত্যিক)

text: আমার ছেলেবেলা বেশকিছুটা বেপরোয়া ভাবেই কেটেছে। বিশেষতঃ যতদিন গ্রামে ছিলাম জীবনটা ছিল রীতিমতো উদ্দাম।... একটু বড় হয়ে দূর দূর গ্রামেও চলে যেতাম যাত্রা কি করিব গান শুনতে... চাঁদনী রাতে ছেলেরা "বদর" দিয়ে উঠলে কিছুতেই ঘরে স্থির থাকতে পারতাম না।


title: আবুল ফজল (সাহিত্যিক)

text: এখানে অল্প কিছুদিন পড়ার পর বাবার সাথে চট্টগ্রাম শহরে চলে আসেন। পরবর্তীতে নন্দন কাননে এক হাইস্কুল সংলগ্ন প্রাইমারি স্কুলে ভর্তি হন। মাদরাসা সেশন শুরু হতে দেরি ছিল বলে সাময়িকভাবে তাঁকে ঐ স্কুলে ভর্তি করা হয়। পরে ১৯১৩/১৪ সালে চট্টগ্রাম সরকারি মাদরাসায় দ্বিতীয় শ্রেণিতে ভর্তি হন। ১৯২৩ সালে ম্যাট্রিক পাস করেন। ১৯২৫ সালে ঢাকা ইসলামিক ইন্টারমিডিয়েট কলেজ থেকে ইন্টারমিডিয়েট পাস করেন। ঢাকা বিশ্ববিদ্যালয় থেকে ১৯২৮ সালে বি.এ. পাস করেন। এছাড়া ১৯৪০ সালে কলকাতা বিশ্ববিদ্যালয় থেকে এম.এ. পাশ করেন।


title: আবুল ফজল (সাহিত্যিক)

text: বাবা মৌলবি ফজলুর রহমান এবং পিতামহ মৌলবি হায়দর আলীর পদাংক অনুসরণ করে আবুল ফজল আলেম হোক এমনটিই চেয়েছিলেন বাবা মৌলবি ফজলুর রহমান। কিন্তু আবুল ফজলকে সাহিত্যই বেশি আকর্ষণ করেছিল। পরবর্তীতে শিক্ষক হওয়ার সংকল্প করেন আবুল ফজল। আর এ জন্য ১৯২৯ সালে বি.টি. পড়ার জন্য ঢাকা টিচার্স ট্রেনিং কলেজে ভর্তি হন। বি. টি. পাস করার পর ১৯৩১ সালে চট্টগ্রাম ফিরে আসেন। চট্টগ্রাম আসার পর সেখানকার কলেজিয়েট স্কুলে দ্বিতীয় মৌলবি হিসেবে কিছুদিন চাকরি করেন। এরপর তিনি চট্টগ্রাম সরকারি মাদরাসায় সহকারী শিক্ষক হিসেবে দুই মাস চাকরি করেন। এরপর চট্টগ্রাম কাজেম আলী বেসরকারি হাইস্কুলে সহকারী প্রধান শিক্ষক হিসেবে অস্থায়ীভাবে যোগ দেন। ১৯৩৩ সালে তিনি খুলনা জেলা স্কুলে দ্বিতীয় পণ্ডিতের পদে স্থায়ীভাবে যোগ দেন। ১৯৩৭ সালে খুলনা ছেড়ে এসে তিনি চট্টগ্রাম কলেজিয়েট স্কুলে সহকারী ইংরেজি শিক্ষক হিসেবে যোগ দেন। পরবর্তীতে ১৯৪১ সালে কৃষ্ণনগর কলেজে প্রভাষক হিসেবে যোগ দেন। ১৯৪৩ সালে যোগ দেন চট্টগ্রাম কলেজ। এই কলেজের কলেজ গভর্নিং বডির নির্বাচনে তিনি দাঁড়ান এবং জয়ী হন। ১৯৫৯ সালে তিনি চাকরি থেকে অবসর গ্রহণ করেন। এছাড়াও তিনি চট্টগ্রাম বিশ্ববিদ্যালয়ের উপাচার্য হিসেবে এবং বাংলাদেশ সরকারের শিক্ষা উপদেষ্টা হিসেবেও দায়িত্ব পালন করেন।সাহিত্য চর্চায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি বাংলা একাডেমি পুরস্কার (১৯৬২), প্রেসিডেন্ট সাহিত্য পুরস্কার (১৯৬৩), আদমজী সাহিত্য পুরস্কার (১৯৬০), নাসিরুদ্দীন স্বর্ণপদক (১৯৮০), মুক্তধারা সাহিত্য পুরস্কার (১৯৮১), আব্দুল হাই সাহিত্য পদক (১৯৮২), রাষ্ট্রীয় সাহিত্য পুরস্কার এবং সমকাল পুরস্কার লাভ করেছেন।


title: আবুল ফজল (সাহিত্যিক)

text: আবুল ফজল চট্রগ্রামে ১৯৮৩ সালের ৪ মে মৃত্যুবরণ করেন।


title: উর

text: উর প্রাচীন মেসোপটেমিয়ার দক্ষিণাঞ্চলের একটি শহর। এটি পারস্য উপসাগরে ইউফ্রেটিস ও টাইগ্রিস নদী দ্বয়ের আদি মোহনার কাছে অবস্থিত। এর কাছেই ছিল এরিদু শহর। সমূদ্র সরে যাওয়াতে বর্তমানে এর অবস্থানের জায়গাটি উপকূল হতে বেশ দূরে অবস্থিত। এটি বর্তমান ইরাকের ইউফ্রেটিস নদীর দক্ষিণ পারে বাগদাদের দক্ষিণে নাসিরিয়ার কাছে অবস্থিত। এর বর্তমান নাম "তেল এল-মুকায়ার"।


title: উর

text: উর শহরের অবস্থানের স্থানটিতে একটি জিগুরাত বা উপাসনালয়ের ধ্বংসাবশেষ পাওয়া গেছে। এর পাশেই রয়েছে মানুষের আবাসস্থলের চিহ্ন। জিগুরাতটি ছিল নান্না অর্থাৎ সুমেরিয় উপকথায় বর্ণিত চন্দ্রদেবতার উদ্দেশ্যে নিবেদিত। এটি দুই স্তরে ইট দ্বারা নির্মিত। নীচের স্তরের ইটগুলি বিটুমেন বা পিচ দ্বারা যুক্ত, আর উপরের স্তরে চুন-সুরকি দ্বারা ইট গুলি গাঁথা হয়েছিল। উর এর স্বর্ণযুগে এই শহরে প্রায় ৩০,০০০ লোক বাস করত।


title: মোনাকোর অর্থনীতি

text: মোনাকোর জীবনযাত্রার মান বিশ্বের সর্বোচ্চগুলির একটি। পর্যটন ও সেবা প্রধান দুইটি অর্থনৈতিক খাত। প্রতি বছর লক্ষ লক্ষ পর্যটক মোনাকোর সমুদ্র সৈকত, ক্যাসিনো, বিভিন্ন শিল্পকলা প্রদর্শনী, নৌবিহার ও অন্যান্য আকর্ষণের টানে ছুটে আসেন।


title: মোনাকোর অর্থনীতি

text: মোনাকোতে করের পরিমাণ খুবই কম এবং ব্যাংক অ্যাকাউন্টের গোপনীয়তা অত্যন্ত শক্ত বলে এখানে অনেক বিদেশী লোক নাগরিক হয়েছেন এবং তাদের অর্থ গচ্ছিত রেখেছেন। মোনাকোর নাগরিকদের কোন আয়কর প্রদান করতে হয় না। কর্পোরেশনদের উপর করের পরিমাণ ন্যূনতম, এবং এ কারণে অনেক আন্তর্জাতিক কোম্পানি মোনাকোতে দফতর খুলেছে। তবে ফ্রান্স সরকার মোনাকার ব্যাংকিং ও কর নীতির তীব্র সমালোচক; ফ্রান্সের মতে এর ফলে ব্যবসা প্রতিষ্ঠান ও ব্যক্তিরা কর এড়াতে সক্ষম হয়েছে।


title: মোনাকোর অর্থনীতি

text: সম্প্রতি মোনাকো কিছু হালকা শিল্পে বিনিয়োগ করেছে। এগুলি মূলত ফোঁভিয়েই শহরে অবস্থিত। বিভিন্ন শিল্পের মধ্যে ঔষধ, সুগন্ধী, প্রসাধনী, ইলেকট্রনিক যন্ত্রপাতি, কাগজ ও কার্ড, বস্ত্র ও টেক্সটাইল এবং প্লাস্টিক দ্রব্যের কারখানাগুলি উল্লেখযোগ্য।


title: মোনাকোর অর্থনীতি

text: মোনাকো ফ্রান্সের সাথে একটি কাস্টমস বা শুল্ক ইউনিয়ন গঠন করেছে। যদিও মোনাকো ইউরোপীয় ইউনিয়নের সদস্য রাষ্ট্র নয়, তা সত্ত্বেও এর মুদ্রা ইউরো। মোনাকোর শ্রমশক্তি অস্থায়ী; শ্রমিকেরা মূলত ইতালি ও ফ্রান্স থেকে আসে।


title: সুইজারল্যান্ডের অর্থনীতি

text: সুইজারল্যান্ডের অর্থনীতি পৃথিবীর অন্যতম স্থিতিশীল অর্থনীতি। দীর্ঘমেয়াদি মুদ্রা নিরাপত্তা ও রাজনৈতিক স্থিতিশীলতা দেশটির অর্থনৈতিক নীতির অন্যতম প্রধান বৈশিষ্ট্য, যা সুইজারল্যান্ডকে বৈদেশিক বিনিয়োগের ক্ষেত্রে একটী আকর্ষণীয় স্থান হিসেবে বিনিয়োগকারীদের পরিচিত করে তুলেছে। বৈদেশিক বিনিয়োগের উপর সুইজারল্যান্ডের অর্থনীতির নির্ভরতা ক্রমেই বেড়ে চলেছে। শিল্প ও বাণিজ্য সুইজারল্যান্ডের অর্থনীতির মূল চালিকাশক্তি। বিশ্বের সর্বোচ্চ মাথা-পিছু আয়ের দেশগুলোর মধ্যে সুইজারল্যান্ড অন্যতম। সুইজারল্যান্ডে বেকারত্বের হার কম। এছাড়া দেশটির সেবা খাত ক্রমেই অর্থনীতির একটি বড় অংশ হিসেবে আবির্ভুত হচ্ছে।


title: স্লোভাকিয়ার অর্থনীতি

text: স্লোভাকিয়া একটি উন্নয়নশীল দেশ। ২০০৭ সালে এর প্রবৃদ্ধির হার ছিল ১০.৪%। দেশটি ২০০৪ সাল থেকে ইউরোপীয় ইউনিয়নের সদস্য এবং ২০০৯ সাল থেকে ইউরো মুদ্রা প্রচলনের সিদ্ধান্ত নিয়েছে। রাজধানী ব্রাতিস্লাভা দেশের প্রধান অর্থনৈতিক কেন্দ্র।


title: সান মেরিনোর অর্থনীতি

text: সান মেরিনোতে স্থূল জাতীয় উৎপাদনের ৫০%-এর বেশি পর্যটন খাত থেকে আসে। প্রতি বছর ৩০ লক্ষেরও বেশি পর্যটক এখানে বেড়াতে আসেন। সান মেরিনোর প্রধান শিল্পের মধ্যে আছে ব্যাংকিং, বস্ত্র, ইলেকট্রনিকস এবং সিরামিক্‌স। এছাড়াও সান মেরিনো ডাকটিকেট সংগ্রহকারীদের কাছে সংরক্ষণযোগ্য ডাকটিকেট বেচে থাকে। সান মেরিনোর মাথাপিছু উৎপাদন ও জীবনযাত্রার মান ইতালির সমপর্যায়ের। ইতালি থেকে বেশির ভাগ খাদ্যদ্রব্য আসে।


title: সার্বিয়ার অর্থনীতি

text: সার্বিয়ার অর্থনীতি


title: আয়ারল্যান্ডের রাজনীতি

text: আয়ারল্যান্ডের রাজনীতি-র ভিত্তি একটি সংসদীয় প্রতিনিধিত্বমূলক গণতান্ত্রিক ব্যবস্থা, যেখানে টিশখ হলেন সরকারপ্রধান; এটি একটি বহুদলীয় ব্যবস্থা। নির্বাহী ক্ষমতা সরকারের হাতে, আইন প্রণয়ন ক্ষমতা সরকার ও দ্বি-কাক্ষিক সংসদ (Dáil Éireann ও Seanad Éireann) উভয়ের হাতে ন্যস্ত। বিচার বিভাগ স্বাধীন। Fianna Fáil ও Fine Gael দুইটি বৃহত্তম রাজনৈতিক দল। দেশটি ইউরোপীয় ইউনিয়ন-এর সদস্য।


title: ইতালির রাজনীতি

text: ইতালির রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোয় পরিচালিত হয়। ইতালির প্রধানমন্ত্রী সরকার ও বহুদলীয় ব্যবস্থার প্রধান। নির্বাহী ক্ষমতা সরকারের হাতে এবং আইন প্রণয়ন ক্ষমতা সরকার ও দুই-কক্ষবিশিষ্ট আইনসভার হাতে ন্যস্ত। বিচার বিভাগ নির্বাহী ও আইন প্রণয়ন বিভাগ থেকে স্বাধীন। ১৯৪৬ সালের ২রা জুলাই থেকে ইতালি একটি গণতান্ত্রিক প্রজাতন্ত্র; সেই দিন গণভোটের মাধ্যমে রাজতন্ত্র বিলুপ্ত হয়। ১৯৪৮ সালের ১লা জানুয়ারি থেকে ইতালি প্রজাতন্ত্রের বর্তমান সংবিধানটি কার্যকর হয়।


title: ডেনমার্কের রাজনীতি

text:
ডেনমার্কে সাংবিধানিক রাজতন্ত্র এবং সংসদীয় গণতন্ত্র পদ্ধতির শাসনব্যবস্থা প্রচলিত। বহুদলীয় গণতন্ত্রের এই সরকারব্যবস্থায় প্রধানমন্ত্রী হলেন সরকারের প্রধান।
১৯৭২ সালের ১৪ জানুয়ারি থেকে রানি দ্বিতীয় মার্গারেট ২ (জন্ম : এপ্রিল ১৬, ১৯৪০)রানী হিসেবে এবং রাষ্ট্রের প্রধান হিসেবে দায়িত্ব পালন করেছেন। ডেনিশ সংবিধান অনুযায়ী ডেনিশ রাজা বা রানী, রাষ্ট্রপ্রধান হিসেবে, সকল প্রকার নির্বাহী ও আইনী ক্ষমতার মূল উৎস। তবে, ১৯৯১ সালে সংসদীয় সার্বভৌমত্ব প্রবর্তনের পর, ক্ষমতার বিভাজনে একটি কার্যকরী সিদ্ধান্ত কার্যকর হয়।


title: ডেনমার্কের রাজনীতি

text: ডেনমার্কের সংবিধান ১৮৪৯ সালে রচিত হয়েছিল। বিচারকরা আধুনিক অবস্থা অনুসারে সংবিধানটি ব্যাখা করেছেন। আনুষ্ঠানিকভাবে, রাজ্যপ্রধান রাজকীয় বিলে অসম্মতি জানাতে পারেন। একটি বিলকে আইনে রূপ নিতে হলে ঐ বিলে রাজা বা রানীর স্বাক্ষর এবং সরকারের একজন মন্ত্রীর প্রতিস্বাক্ষর করতে হবে। রাজা বা রানী প্রধানমন্ত্রী মনোনীত করেন এবং বরখাস্ত করে থাকেন, যদিও বর্তমান সময়ে প্রধানমন্ত্রী বরখাস্তকরণ একটি সাংবিধানিক সংকট সৃষ্টি করে।


title: লিথুয়ানিয়ার রাজনীতি

text: লিথুয়ানিয়ার রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্রের কাঠামোতে পরিচালিত হয়, যেখানে লিথুয়ানিয়ার প্রধানমন্ত্রী হলেন একটি বহুদলীয় ব্যবস্থার সরকারপ্রধান।


title: লিথুয়ানিয়ার রাজনীতি

text: প্রধানমন্ত্রীর নেতৃত্বাধীন সরকারের হাতে নির্বাহী ক্ষমতা ন্যস্ত। এককক্ষবিশিষ্ট আইনসভা এবং সরকার --- উভয়ের হাতে আইন প্রণয়ন ক্ষমতা ন্যস্ত। লিথুয়ানিয়ার রাষ্ট্রপতি বিচারকদের নিয়োগদান করেন এবং বিচার বিভাগ নির্বাহী ও আইন প্রণয়ন বিভাগ অপেক্ষা স্বাধীন।


title: লিথুয়ানিয়ার রাজনীতি

text: ১৯৯২ সালের ২৫শে অক্টোবর লিথুয়ানিয়ার সংবিধান প্রণীত হয়। লিথুয়ানিয়াতে কোন একক রাজনৈতিক দলের আধিপত্য নেই। বিভিন্ন দল একত্রিত হয়ে কোয়ালিশন সরকার গঠন করে।


title: সুইজারল্যান্ড

text: সুইস বা সুইজারল্যান্ড ( "ডি শ্বাইৎস", "লা স্যুইস্", "স্বিৎস্স্রা", "স্বিৎস্রা") ইউরোপ মহাদেশে অবস্থিত একটি রাষ্ট্র। তবে এটি ইউরোপীয় ইউনিয়নের সদস্য নয়। এর মুদ্রার নাম সুইস ফ্রাংক এবং বাৎসরিক স্থূল দেশজ উৎপাদের পরিমাণ ৫১২.১ বিলিয়ন সুইস ফ্রাংক (২০০৭ খ্রিস্টাব্দ)। এটি পৃথিবীর ধনী রাষ্ট্রসমূহের অন্যতম।


title: সুইজারল্যান্ড

text: ২০০৬ খ্রিস্টাব্দে জনসংখ্যা ছিল প্রায় পৌণে এক কোটি। এদেশে মানুষের মাথাপিছু বাৎসরিক আয় ৬৭,৮২৩ সুইস ফ্রাংক (২০০৭ খ্রিস্টাব্দ)। বের্ন শহরটি সুইজারল্যান্ডের রাজধানী। অন্যতম বিখ্যাত অন্য দুটি শহর হলো জুরিখ এবং জেনিভা। জুরিখের দিকের লোকেরা জার্মান এবং জেনিভার দিকের লোকেরা ফরাসি ভাষায় কথা বলে। আল্পস পর্বতমালা ও প্রশস্ত হ্রদ সুইজারল্যান্ডকে অনন্য প্রাকৃতিক সৌন্দর্যে রূপে ভূষিত করেছে। বিশ্বের পর্যটকদের জন্য এটি বিশেষ আকর্ষণীয় একটি দেশ।


title: সুইজারল্যান্ড

text: সুইজারল্যান্ডের ঘড়ি, ট্রেন এবং চকলেট খ্যাতি বিশ্বজোড়া। অবশ্য সুইস ব্যাংকসমূহ কালো টাকা নিরাপদের সংরক্ষণের জন্য কুখ্যাত। দেশটির কোন নিয়মিত সেনাবাহিনী নেই। দেশটির রাজনৈতিক অবস্থা ভারসাম্যমূলক ও অত্যন্ত সুস্থির। সুইস সরকারের অন্যতম বৈশিষ্ট্য হলো প্রতিবছর ১লা জানুয়ারী তারিখে এর রাষ্ট্রপতি পরিবর্তিত হয়। ছয় বৎসরের জন্য গঠিত মন্ত্রীপরিষদের একে জন মন্ত্রী পালাক্রমে এক বৎসরের জন্য রাষ্ট্রপতির দায়িত্ব পালন করেন।


title: সুইজারল্যান্ড

text: সুইজারল্যান্ডে মোট ২৬টি ক্যান্টন রয়েছে। ঐতিহাসিক কনফেডারেশনের সময় এর প্রতিটি স্বাধীন রাষ্ট্র ছিল যাদের পৃথক সীমানা ও রাষ্ট্রব্যবস্থাও ছিল। বর্তমানে এর সবগুলো সুইজারল্যান্ড যুক্তরাষ্ট্রের অন্তর্ভুক্ত।


title: আইসল্যান্ডের সংস্কৃতি

text: সমগ্র ইতিহাস জুড়ে আইসল্যান্ড বৃহত্তর ইউরোপীয় সভ্যতার অংশ হিসেবেই বিদ্যমান। আইসল্যান্ডের গাথাগুলিকে মধ্যযুগের সবচেয়ে উৎকৃষ্ট সাহিত্যিক নিদর্শনের অংশ হিসেবে মনে করা হয়। এই গাথাগুলিতে ইউরোপের চিন্তাধারা যেমন প্রতিফলিত হয়েছে, তেমনি ইউরোপ মহাদেশ থেকে বহু দূরে অবস্থিত লোকদের ইতিহাস ও রীতিনীতিও ফুটে উঠেছে। ভাইকিংদের মুখের প্রাচীন নর্স ভাষার সাথে আইসল্যান্ডীয় ভাষার পার্থক্য খুবই কম, ফলে তারা সহজেই এই গাথাগুলি পড়তে পারে।


title: আইসল্যান্ডের সংস্কৃতি

text: যদিও আইসল্যান্ডের অধিবাসীরা আগের চেয়ে অনেক বেশি ইউরোপের মূলধারার সাথে মিশে যাচ্ছে, তা সত্ত্বেও তারা তাদের ঐতিহ্য, রীতিনীতি ও ভাষা ধরে রেখেছে। এখনও বহু গ্রামীণ আইসল্যান্ডীয় অধিবাসী প্রাচীন নরওয়েজীয় পূরাণের নানা দৈত্য-দানব যেমন এল্‌ফ, ট্রোল, ইত্যাদির অস্তিত্বে বিশ্বাস করে। অন্যদিকে শহরের আইসল্যান্ডীয়দের অধিকাংশ নিজেদের দেশকে একটি প্রাকৃতিক সৌন্দর্যময় কৃষিপ্রধান দেশ হিসেবে মনে করতেই পছন্দ করেন।


title: সিডি-আর

text: সিডি-আর (কমপ্যাক্ট ডিস্ক-রেকর্ডেবল) একটি ডিজিটাল অপটিক্যাল ডিস্ক সংরক্ষণাগার ফরম্যাট। সিডি-আর ডিস্ক হল একটি কমপ্যাক্ট ডিস্ক যা একবার লিখিত এবং ইচ্ছেমত বহুবার পড়া যায়।


title: যিশুর ঐতিহাসিক সত্যতা

text: ইসলাম, খ্রিস্টান ও বাহাই - এই তিনটি ধর্মে, যিশুর ঐতিহাসিক সত্যতাকে তাদের ধর্মগ্রন্থসমূহের ভিত্তিতে স্বতঃসিদ্ধভাবে গ্রহণ করা হয়েছে। তথাপি, এটাও সত্য যে, যিশুর সমসাময়িককালের এমন কোনো দলিল আজও পাওয়া যায় নি, যাতে যিশুর অস্তিত্বের কোনো উল্লেখ আছে। যিশুর সবচেয়ে প্রাচীন উল্লেখ হল নতুন বাইবেল, আধুনিক ইতিহাসবিদদের মতে যার রচনাকাল যিশুর অনুমিত মৃত্যুকালের কয়েক দশক পর। ধর্ম তিনটিতে যিশুকে মসিহ মনে করা হয়, যদিও মসিহের ভূমিকা প্রসঙ্গে ধর্মসমূহের ধারণা ভিন্ন। অপরদিকে ধর্মনিরপেক্ষ ইতিহাসবিদ ও অন্যান্য ধর্মের (যেমন ইহুদি ধর্ম ) অনুসারীগণ যিশুকে একজন সাধারণ মানুষ বলে মনে করেন, এমনকি অনেকে মনে করেন যিশু বলে আসলে কেউ কখনো ছিলো না।


title: যিশুর ঐতিহাসিক সত্যতা

text: অনেক বিশেষজ্ঞ মনে করেন বাইবেলে যিশুর জীবনের যে বর্ণনা তা নিরপেক্ষ কোনো ঐতিহাসিক দলিল নয়, বরং নতুন বিশ্বাস প্রতিষ্ঠার তাগিদে লিখিত কোনো ঐতিহাসিক ব্যাক্তিত্বের জীবনের উপর ধর্মীয় বা পৌরাণিক রচনা। সেক্ষেত্রে, কোন বর্ণনাটি ঐতিহাসিক সত্য, আর কোন বর্ণনাটি নয়, তা আলাদা করা ইতিহাসবিদদের জন্য কঠিন একটি কাজ। বর্ণনার অনেক অংশ অতিরঞ্জিত, কোনো উপকথা হতে গৃহীত বা সম্পূর্ণ বানোয়াট হতে পারে। এমনকি, ঐতিহাসিকভাবে সত্য বর্ণনাসমূহও পুনঃবর্ণনায় পরিবর্তন হয়ে থাকতে পারে বলে তারা মনে করেন।


title: টম অ্যান্ড জেরি

text: টম অ্যান্ড জেরী (ইংরেজি: Tom and Jerry) হলিউডের মেট্রো গোল্ডউইন মেয়ার স্টুডিওর তৈরি ও বর্তমানে হ্যানা বার্বেরা স্টুডিওতে তৈরি জনপ্রিয় কার্টুন। এতে টম একটি বিড়াল এবং জেরী একটি ছোট ইঁদুর, যাদের নানা রকম দুষ্টুমি এই কার্টুনের প্রতিপাদ্য। এই ধারাবাহিকের প্রধান প্রতিষ্ঠাতা উইলিয়াম হ্যানা ও জোসেফ বারবারা।


title: টম অ্যান্ড জেরি

text: প্রায় প্রতিটি পর্বেই দেখা যায় জেরীকে ধরতে টমের প্রাণান্তকর চেষ্টা। অবশ্য টম কেন জেরীকে এত তাড়া করে তা পরিষ্কার নয়। নিচে এর কিছু কারণ দেখা যাক:


title: টম অ্যান্ড জেরি

text:
টম হল নীলাভ-ছাই, ছাই-নীলাভ অথবা ছাই রঙের পোষা বিড়াল (ওর পশমের রঙ বিড়ালের রাশিয়ান ব্লু প্রজাতির মত), আর জেরি হল বাদামী রঙের
ছোট এক ইঁদুর যার বাড়ি টমের খুব কাছেই। টম খুব অল্পতেই রেগে যাওয়া স্বভাবের হলেও জেরি খুব স্বাধীন আর সুযোগসন্ধানী। টমের সাথে
জেরির মানসিকতার কোনই মিল নেই। প্রতিটি কার্টুনের আইরিস-আউটে সাধারণত জেরিকে বিজয়ীর বেশে দেখা যায় আর টমকে বিফল। তাছাড়াও টমের
জয়ের মত বিরল পরিণতিও দেখা যায় খুব অল্প সময়ে। কখনো কখনো বিশেষ করে ক্রিসমাসের সময় টমকে জেরির জীবন বাঁচাতে বা অন্তত উপহার আদান
প্রদান করতে দেখা যায়। মাঝে মাঝে দুজনের দৈনন্দিন ছোটাছুটিকে ওদের রুটিনমাফিক খেলা হিসেবে দেখানো হয়। টম কোন মেয়ে বিড়ালের
প্রেমে পড়লে জেরি ঈর্ষান্বিত হয়ে ভাঙ্গন ধরানোর চেষ্টা করে এবং টমকে শেষ পর্যন্ত জেরির সাথে হাত মিলাতেও দেখা যায়। তারপর অবশ্য
ওরা ওদের পুরোনো খেলাতেই ফিরে যায়।


title: টম অ্যান্ড জেরি

text:
দুটি চরিত্রেরই মধ্যেই অন্যকে দুঃখ দিয়ে মজা পাবার প্রবণতা লক্ষ্য করা যায়। তবুও টমের চরিত্র জেরির থেকে বেশী সচেতন দেখা যায়।
জেরিকে খুব বেশি আঘাতপ্রাপ্ত, মরণাপন্ন বা মৃত মনে হলে টম খুব ভয় পেয়ে যায়। জেরি অবশ্য এমন পরিস্থিতির সুযোগ নিতেও ছাড়েনা।
মাঝে মাঝে টমকেও জয়ী দেখা যায় কিংবা উভয়কেই বোঝাপড়া করে নিতে দেখা যায়। তবে এ ধরনের পর্বগুলোতে আগেই কিছু লক্ষণ দেখা যায়।
যেমন যদি টম জেতে তবে:
ঘুমন্ত টমকে এমনভাবে বিরক্ত করে যে টম ভাবে সে নিজেই নিজেকে ব্যথা দিচ্ছে। শেষে দেখা গেল তাদের দুজনকে খাঁচায় ভরে টম শান্তিতে
বসে ঘুমাচ্ছে।)


title: টম অ্যান্ড জেরি

text:
জেরিকে ধরতে কখনো কখনো টমকে অনাকাঙ্খিত চরিত্রের সাহায্য নিতে হয়। এমনি এক চরিত্র হল বাচ। বাচ হল গলিতে থাকা কালো রঙের
নোংরা এক বিড়াল যে নিজেও জেরিকে ধরে খেতে চায়। আরও কিছু চরিত্র হল স্পাইক (কখনো কিলার অথবা বাচ হিসেবে ঘোষিত), রাগী ভয়ংকর
দারোয়ান বুলডগ যে বিড়ালদের পিটাতে পছন্দ করে এবং ম্যামী-টু-শুস্, একজন আফ্রিকান আমেরিকান চরিত্র (লিলিয়ান রানডলৃফের কন্ঠে)যার
চেহারা কখনো দেখা না গেলেও দোষ্টুমি করলে টমের কপালে তার ঝাটাপেটা ঠিকই জোটে। এক পর্বে লাইটনিং নামের এক দ্রুত গতির বিড়াল থাকে
যে খুব সাবলীলভাবেই জেরিকে ধরে ফেলে এবং ফ্রিজ থেকে খাবার বের করে খায়। পরে জোট বেঁধে টম ও জেরি ওকে বের করে দেয়।
পঞ্চাশের দশকের শেষের দিকে, জেরি একটি ধূসর রঙের ছোট ইঁদুর দত্তক নেয় যার প্রথম নাম ছিল নিবলৃস
(পরর্তীতে টাফি এবং কারও মতে টেরি)। নিবলৃস কথা বলতে পারে তবে সাধারণত বিদেশী ভাষায় যাতে করে পর্বের থিম এবং পারিপাশ্বিকতার
সাথে সামঞ্জস্য থাকে। ১৯৫০ জুড়ে দেখানো হয় যে স্পাইকের একটি সন্তান আছে যার নাম টাইক। এই সংযুক্তি স্পাইকের চরিত্র কোমলতা যোগ
করে এবং তাদের নিয়ে একটি সমসাময়িক স্বল্পস্থায়ী সিরিজ স্পাইক এন্ড টাইক চালু হয়। টাইকের উপস্থিতিকে জেরি টমের বিরুদ্ধে আরেকটি
হাতিয়ার হিসেবে ব্যবহার করে। কেননা টাইককে যে বিরক্ত করবে স্পাইকের খড়্গ তার উপরেই নেমে আসবে আর এক্ষেত্রে টমকেই বেশি দেখা যায়।
স্পাইক কদাচিৎ কথা বলে । ওর কথা বলা আর মুখভঙ্গি জিমি ডুরান্ট এর আদলে করা যেমন “ড্যাটস মাই বয়!”। আরেকটি নিয়মিত চরিত্র হল হাসের
ছানা কোয়াকার, যাকে পরে হ্যানা বারবারার ইয়াকি ডুডল নেয়া হয়। কোয়াকার আটটি পর্ব করে যার প্রথমটি ছিল ১৯৫০ এর সময় যা টম এন্ড
জেরির প্রথম শট। আরেকটি এভিয়ান চরিত্র হল ছোট হলদে পাখি যার প্রথম উপস্থিতি ছিল ১৯৪৭ এর কিটি ফয়েলড এ যা কোয়াকার এর প্রাক্তন
রুপ।জেরির অনেক আত্মীয়ও রয়েছে যাদের কেবল একটি পর্বেই দেখা যায়। এদের মধ্যে জেরির কাজিন মাসলস (জেরিস কাসিন,১৯৫১) এবং জেরির
মামা পেকোস (পেকোস পেস্ট,১৯৫৫)।


title: টম অ্যান্ড জেরি

text:
১৯৩০ এর শেষের দিকে রুডলফৃ আইসিঙের এম. জি. এম অ্যানিমেশন স্টুডিওর অংশ ছিলেন গল্পলেখক ও চরিত্র ডিজাইনার উইলিয়াম হ্যানা এবং অভিজ্ঞ
পরিচালক জোসেফ বারবারা যারা জুটিবদ্ধ হয়ে ছবি পরিচালনা করতেন। ছবিগুলোর মধ্যে প্রথমটি ছিল একটি ইঁদুর-বিড়াল কার্টুন যার নাম
ছিল “পাস গেটস দ্য বুট” । কার্টুনটির কাজ শেষ হয় ১৯৩৯ সালে থিয়েটার হলে প্রথম প্রদর্শিত হয় ১৯৪০ সালের ১০ ফেব্রুয়ারি। পাস গেটস
দ্য বুট এর কেন্দ্রীয় চরিত্র ছিল জ্যাসপার, একটি ধূসর চামড়ার বিড়াল যে তখন পর্যন্ত নাম না জানা একটি ইঁদুরকে ধরার চেষ্টা করে।
কিন্তু দায়িত্ব পালন করতে গিয়ে কিছু ভেঙ্গে ফেললে ম্যামী জোর গলায় আর কিছু ভাঙলে জ্যাসপারকে বের করে দেবে বলে শাসিয়ে দেয়
(“আ-উউ-ট,আউট”)। স্বাভাবিকভাবেই ইঁদুরটি এই সুযোগটি গ্রহণ করে এবং ভঙ্গুর সবকিছু (যেমন: ওয়াইনের গ্লাস, সিরামিকের প্লেট, চায়ের কাপ)
উপরে ছুড়ে ভাঙার চেষটা করে যাতে জ্যাসপারকে বের করে দেয়া হয়। পাস এন্ড দ্য বুট কোন সুচনা সঙ্গীত ছাড়াই মুক্তি পায়। এদিকে হ্যানা
ও বারবারা তাদের অন্যান্য পর্বগুলো (ইঁদুর বিড়ালের কাহিনী ছাড়া) পরিচালনা করতে থাকেন। এমজিএম এর অনেক কর্মীকেই তখন বলতে
শোনা যায়, ”ইঁদুর-বিড়ালের কার্টুন কি আর কম হল?”
ইঁদুর আর বিড়ালের এই জোড়ার প্রতি সবার নেতিবাচক ধারণার পরিবর্তন ঘটে যখন কার্টুনটি থিয়েটার মালিকদের কাছে জনপ্রিয় হয়ে ওঠে এবং
১৯৪১ সালে একাডেমি অফ মোশন পিকচার আর্টস এন্ড সাইন্সেসের পক্ষ থেকে অ্যাকাডেমি অ্যাওয়ার্ড ফর বেস্ট শর্ট সাবজেক্ট কার্টুনস পুরস্কারের
জন্য মনোনয়ন পায়। কার্টুনটি অবশ্য এম. জি. এমেরি আরেকটি কার্টুনের কাছে হেরে যায়। কার্টুনটি ছিল রুডলফ আইসিঙ এর “দ্য মিল্কি ওয়ে”।


title: টম অ্যান্ড জেরি

text:
এর পর এম. জি. এম এনিমেশন স্টুডিওর প্রযোজক ফ্রেড কুইম্বলি খুব দ্রুত হ্যানা আর বারবারাকে এক পর্বের কার্টুনগুলো থেকে সরিয়ে ইঁদুর আর
বিড়ালকে নিয়ে একটি সিরিজের জন্য নিযুক্ত করেন। হ্যানা আর বারবারা স্টুডিওর ভিতরেই জোড়াটির একটি নতুন নামকরণের প্রতিযোগিতার
আয়োজন করেন। প্রতিযোগিতায় অ্যানিমেটর জন কারের প্রস্তাব গ্রহণ করা হল, নাম রাখা হল “টম এন্ড জেরি”।


title: টম অ্যান্ড জেরি

text:
বহু বছর ধরে টমের দৈহিক গড়ন ও উপস্থাপনার ব্যাপক বিকাশ ঘটেছে। ১৯৪০ এর শুরুর দিকে টমের চেহারা ছিল অনেকটি এরকম—রোমশ পশম, মুখে
অসংখ্য ভাঁজ, ভ্রু এর অনেক মার্কিং। এই বৈশিষ্ট্যগুলোর সবগুলেই পরবর্তীকালে আরো মসৃণ করে বেশী মাত্রায় কর্মোপযোগী করা হয়। জেরি
অবশ্য সারা সিরিজের সময়জুড়ে প্রায় অপরিবর্তিতই থাকে। ১৯৪০ এর মাঝামাঝি সময় থেকে, সিরিজটি আরও বেশি দ্রুত এবং স্প্রিহিত হয়ে
ওঠে যার নেপথ্যে রয়েছে ১৯৪২ এ এম. জি. এম এ যোগ দেয়া টেক্স এভারীর অবদান।


title: টম অ্যান্ড জেরি

text:
১৯৬০ সালে এম. জি. এম. সিদ্ধান্ত নেন যে তারা আবার টম অ্যাণ্ড জেরির নতুন পর্ব তৈরী করবেন এবং প্রযোজক উইলিয়াম স্নাইডার এ লক্ষ্যে চেক
বংশদ্ভুত অ্যানিমেশন ডিরেক্টর জেন ডিচের সাথে চুক্তি সাক্ষর করেন। ডিজ-স্নাইডারের দল চেকস্লোভাকিয়ার প্রাগে ১৩টি পর্ব তৈরি করেন
যার মধ্যে অনেক সুররিয়ালিস্টিক উপাদান পাওয়া যায়।
ডিচ/স্নাইডার দলের আসল টম এণ্ড জেরি কম দেখার কারন তাদের তৈরি পর্বগুলোকে অস্বাভাবিক এবং অনেকক্ষেত্রে অদ্ভুত মনে হয়।
চরিত্রের ভঙ্গিগুলোকে কখনো খুব দ্রুত সময়ে দেখানো হয়েছে। ফলশ্রুতিতে অনেকক্ষেত্রেই তা অপরিষ্কার মনে হয়েছে।
এছাড়াও এ পর্বগুলোর আরেকটি উল্লেখযোগ্য দিক হল এগুলোই একমাত্র টম এণ্ড জেরি কার্টুন যাতে "মেড ইন হলিউড, ইউ. এস. এ."
বাক্যাংশটি নেই।


title: টম অ্যান্ড জেরি

text: নিম্নোক্ত কার্টুনগুলো সেরা অ্যানিমেটেড ছোট চলচ্চিত্র বিভাগে (কার্টুন) একাডেমি পুরষ্কার পেয়েছে:নিম্নোক্ত কার্টুনগুলো সেরা অ্যানিমেটেড ছোট চলচ্চিত্র বিভাগে মনোনয়ন পেয়েছিল তবে বিজয়ী হতে পারেনি:


title: বাগস বানি

text: বাগস বানি (ইংরেজি: Bugs Bunny "বাগ্‌জ়্ বানী") হলিউডের ওয়ার্নার ব্রাদার্স স্টুডিওর লুনি টুনস সিরিজের একটি জনপ্রিয় চরিত্র। এটি একটি খরগোশের নাম যার বুদ্ধি এবং কৌশলের কাছে তার প্রতিপক্ষরা কখনোই সুবিধা করতে পারে না।


title: ওয়ার্নার ব্রস.

text: ওয়ার্নার ব্রাদার্স (ইংরেজি Warner Brothers বা Warner Bros.) আমেরিকার হলিউডে অবস্থিত পৃথিবীর অন্যতম বৃহৎ বিনোদন কোম্পানী। টাইম ওয়ার্নার গ্রুপের একটি প্রতিষ্ঠান । আমেরিকার ক্যালিফোর্নিয়া অঙ্গরাজ্যে হলিউডের বারব্যাংক নামক স্থানে এর সদর দপ্তর। কার্টুন, মুভি, এনিমেটেড মুভি প্রভৃতি এরা তৈরি করে।


title: সৈয়দ রাসেল

text: সৈয়দ রাসেল (জন্ম: জুলাই ৩, ১৯৮৪, যশোর) বাংলাদেশ ক্রিকেট দলের বামহাতি মিডিয়াম পেস বোলার। টেস্ট খেলায় তাঁর অভিষেক হয় ২০০৫ সালে কলম্বোয় শ্রীলঙ্কার বিপক্ষে। একদিনের খেলায় অভিষেক হয় শ্রীলঙ্কার সেই সফরেই।


title: লিওনিদাস

text: লিওনিদাস ডা সিলভা (সেপ্টেম্বর ৬, ১৯১৩, রিও ডি জেনিরো - জানুয়ারি ২৪, ২০০৪, সাও পাওলো) একজন প্রাক্তন ব্রাজিলীয় ফুটবলার।


title: লিওনিদাস

text: ১৯৩৮ সালের বিশ্বকাপ ফুটবলে তিনি ৮টি গোল করে সর্বোচ্চ গোলদাতা হন।


title: মতিয়া চৌধুরী

text: মতিয়া চৌধুরী (জন্ম: ৩০ জুন, ১৯৪২) পিরোজপুরে জন্মগ্রহণকারী বিশিষ্ট বাংলাদেশি নারী রাজনীতিবিদ। বর্তমানে তিনি আওয়ামী লীগের একজন প্রেসিডিয়াম সদস্য। তাঁর রাজনৈতিক জীবন শুরু হয় বামপন্থী রাজনীতি দিয়ে। তিনি ন্যাশনাল আওয়ামী পার্টি (ন্যাপ)-এর সদস্য ছিলেন। পরবর্তীতে আওয়ামী লীগে যোগ দেন।


title: মতিয়া চৌধুরী

text: ১৯৪২ সালের ৩০ জুন মতিয়া পিরোজপুর জেলায় জন্মগ্রহণ করেন। পিতা মহিউদ্দিন আহমেদ চৌধুরী ছিলেন পুলিশ কর্মকর্তা এবং মা নুরজাহান বেগম ছিলেন গৃহিণী। ব্যক্তিজীবনে ১৯৬৪ সালের ১৮ জুন খ্যাতিমান সাংবাদিক বজলুর রহমানের সাথে বিবাহ বন্ধনে আবদ্ধ হন।


title: মতিয়া চৌধুরী

text: ইডেন কলেজে অধ্যয়নরত অবস্থায় ছাত্র রাজনীতিতে জড়িয়ে পড়েন। ১৯৬৫ সালে বাংলাদেশ ছাত্র ইউনিয়নএর সভাপতি নির্বাচিত হন। ১৯৬৭ সালে "অগ্নিকন্যা" নামে পরিচিত মতিয়া পূর্ব পাকিস্তান ন্যাশনাল আওয়ামী পার্টিতে যোগ দেন এবং এর কার্যকরী কমিটির সদস্য হন। ১৯৭০ ও ১৯৭১ এর মাঝামাঝি সময়ে তিনি বাংলাদেশের স্বাধীনতা সংগ্রাম, প্রচারণা, তদবির এবং আহতদের শুশ্রুষায় সক্রিয় অংশগ্রহণকারী ছিলেন।


title: মতিয়া চৌধুরী

text: ১৯৭১ সালে তিনি আওয়ামী লীগের সাংগঠনিক সম্পাদক হয়েছিলেন। প্রয়াত রাষ্ট্রপতি জিয়াউর রহমান ও সাবেক রাষ্ট্রপতি হুসেইন মুহাম্মদ এরশাদের সময়কালে তিনি বেশ কয়েকবার গ্রেফতার হন।


title: মতিয়া চৌধুরী

text: ১৯৯৬ ও ২০০৯ সালে আওয়ামীলীগ শাসনামলে কৃষিমন্ত্রির দায়িত্ব পালন করেন।


title: সিলভেস্টার

text:
সিলভেস্টার
লুনি টুনস ও মেরি মেলোডি কার্টুন সিরিজের একটি চরিত্র। এটি ওয়ার্নার ব্রাদারস এর পণ্য। এর কন্ঠ দিয়েছেন মেল ব্ল্যাংক, যিনি ড্যাফি ডাক এর ও কন্ঠ দাতা। লাইফ উইথ অ্যা ফেদারস (১৯৪৫)এ প্রথম আবির্ভাব। টুইটি বার্ড প্রধান প্রতিপক্ষ, অন্য প্রতিপক্ষরা হল, স্পিডি গঞ্জালেস, হিপেটি হপার ও লুনি টুনসের অন্যান্য চরিত্র। এর একটি ছেলে চরিত্র ও আছে, যার নাম সিলভেস্টার জুনিয়র।


title: টুইটি

text: টুইটি বার্ড, যা টুইটি নামে বেশি পরিচিত। ওয়ার্নার ব্রাদার্সের কার্টুন সিরিজ লুনি টুনস ও মেরি মেলোডি এ দেখা যায়। একটি ছোট ক্যানারি জাতীয় পাখি। বব ক্ল্যাম্পেট ১৯৪২ সালে তার "অ্যা টেল অব টু কিটিস" এর মাধ্যমে এর প্রথম উপস্থাপন করেন।


title: স্পিডি গঞ্জালেস

text: স্পিডি গঞ্জালেস ওয়ার্নার ব্রাদার্সের কার্টুন চরিত্র। এটি একটি ইঁদুর, মেক্সিকোর সবচেয়ে দ্রুততম ইঁদুর হিসেবে নিজের পরিচয় দেয়। ১৯৫৩ সালে প্রথম আবির্ভাব, কন্ঠ: মেল ব্ল্যাংক, প্রথম কার্টুন ক্যাট-টেইলস ফর ২। ১৯৫৫ সালে একাডেমি এওয়ার্ড অর্জন করে। এর প্রধান প্রতিপক্ষ সিলভেস্টার, এছাড়া লুনি টিউন্সের অন্য চরিত্রও আসে। স্লোপোক রোদ্রিগেস নামে সবচেয়ে ধীরগতির অন্য একটি ইঁদুর এর বন্ধু।


title: বাংলাদেশ ইসলামী ছাত্রশিবির

text: বাংলাদেশ ইসলামী ছাত্রশিবির বাংলাদেশের একটি রাজনৈতিক ছাত্র সংগঠন। আদর্শিকভাবে এটি ইসলামী দল বাংলাদেশ জামায়াতে ইসলামীর সাথে সংযুক্ত। এই দলটির পূর্বতন নাম ছিল "পাকিস্তান ছাত্র সংঘ"। ছাত্র হওয়া ছাড়া কেউ বাংলাদেশ ইসলামী ছাত্রশিবিরের সদস্য হতে পারেনা।


title: বাংলাদেশ ইসলামী ছাত্রশিবির

text: ১৯৭১ এর পূর্বে জামায়াতের তৎকালীন ছাত্রসংস্থার নাম ছিল "ইসলামী ছাত্রসংঘ"। ১৯৭৭ সালে পরিবর্তিত পরিস্থিতির প্রেক্ষাপটে তারা "বাংলাদেশ ইসলামী ছাত্রশিবির" নামে আত্মপ্রকাশ করে। ১৯৭৭ সালের ৬ই ফেব্রুয়ারি ঢাকা বিশ্ববিদ্যালয়ের কেন্দ্রীয় জামে মসজিদে শিবির প্রতিষ্ঠিত হয়। প্রতিষ্ঠাতা সভাপতি ছিলেন মীর কাশেম আলী এবং প্রতিষ্ঠাকালিন দলটির সদস্য ছিলো মাত্র ছয় জন। সংগঠনের নীতি অনুসারে এদের কার্যক্রম পাচঁটি দফার উপর প্রতিষ্ঠিত।


title: বাংলাদেশ ইসলামী ছাত্রশিবির

text:
শিবির সদস্যরা তাদের সংগঠন পরিচালনার অর্থ তাদের কর্মী, সাথী ও সদস্যদের নিকট থেকে মাসিকভাবে আদায় করে থাকে। তাদের সাংগঠনিক প্রকাশনীর মুনাফা ও যাকাত বায়তুলমালের অন্যতম আয়ের উৎস।
যদিও যাকাতের টাকাকে বাইতুলমালে উৎস করায় অন্যান্য ইসলামী সংগঠনের সমালোচনায় আছে সংগঠনটি।


title: বাংলাদেশ ইসলামী ছাত্রশিবির

text: ছাত্র সংগঠনটি আন্তর্জাতিক অপরাধ ট্রাইব্যুনাল কর্তৃক যুদ্ধাপরাদের দায়ে দন্ডিত বাংলাদেশ জামায়াতে ইসলামীর নেতাদের মুক্তির দাবিতে ধংসাত্বক আন্দোলনের কারনে ব্যাপক সমালোচিত হয়। ইউএস "ডিপার্টমেন্ট অব হোমল্যান্ড সিকিউরিটি অধিভুক্ত ন্যাশনাল কনসোর্টিয়াম ফর স্টাডি অব টেরোরিজম অ্যান্ড রেসপন্স টু টেরোরিজমের" তৈরি ফাইলে ছাত্র শিবিরকে একটি ভয়ংকর জঙ্গি সংগঠন হিসেবে উল্লেখ করা হয়। আরও বলা হয় যে এটির সাথে পৃথিবীর বৃহৎ জঙ্গী সংগঠনসমূহের সম্পর্ক রয়েছে। এছাড়াও যুক্তরাষ্ট্রের কংগ্রেসে ২০১৫ সালের ৩০ এপ্রিল জামায়াতে ইসলামি ও ইসলামি ছাত্র শিবির নিষিদ্ধের প্রস্তাব করা হয়।


title: আবু রুশদ

text: আবু রুশদ (১৯১৯) বাংলাদেশের একজন সুপরিচিত গল্পকার, ঔপন্যাসিক এবং অধ্যাপক।


title: আবু রুশদ

text: [[বিষয়শ্রেণী:বাংলাদেশী সাহিত্যিক]]


সান মারিনোর কমিউনিস্ট পার্টি (মার্কসবাদী-লেনিনবাদী) ছিল সান মারিনোর সাম্যবাদী দল। এই দলটি ১৯৬৮ সালে প্রতিষ্ঠিত হয়। দলটি ১৯৬৯ সালের সংসদীয় নির্বাচনে অংশ নেয় (১.২৪%), কিন্তু কোন আসনেই জয়লাভ করতে পারে নাই। দলটি ১৯৭৪ সালের সংসদীয় নির্বাচনে অংশ নেয় (০.৮%), কিন্তু কোন আসনেই জয়লাভ করতে পারে নাই।


title: সম্ভাবনা বিন্যাস

text: যেকোনো দৈব চলকে (random variable) কি সম্ভাবনায় কোনো মান নিবে অর্থাৎ কিভাবে দৈব চলকটি বিন্যস্ত থাকবে তা নির্ধারণ করে সম্ভাবনা বিন্যাস বা সম্ভাবনা বিন্যাস ফাংশন (probability distribution)। "X" কোনো দৈব চলক হলে তার মানের যেকোনো ব্যবধি (interval) formula_1-তে সংশ্লিষ্ট বিন্যাস ফাংশন একটি সম্ভাবনা formula_2 আরোপ করে, যা চলকটির ঐ ব্যবধি হতে মান নেবার সম্ভাবনাকে নির্দেশ করে।


title: সম্ভাবনা বিন্যাস

text: বিন্যাস ফাংশনকে সংজ্ঞায়িত করা হয় ক্রমযোজিত বিন্যাস ফাংশন "F"("x") দ্বারা এভাবে -


title: সম্ভাবনা বিন্যাস

text: যেখানে formula_4।


title: সম্ভাবনা বিন্যাস

text:
একটি বিন্যাস অবিচ্ছিন্ন হয়, যদি তার দৈব চলক কোনো বাস্তব সংখ্যার ব্যবধি হতে অবিচ্ছিন্নভাবে বা যেকোনো মান নিতে পারে। সেক্ষেত্রে ক্রমযোজিত বিন্যাস ফাংশনকে প্রকাশ করা হয় এভাবে -
যেখানে formula_6। এখানে formula_7-কে বলা হয় সম্ভাবনা ঘনত্ব ফাংশন।


title: সম্ভাবনা বিন্যাস

text:
অপরদিকে একটি বিন্যাস বিচ্ছিন্ন হয়, যখন তার দৈব চলকের মানের সেট গণনাযোগ্য হয়, অর্থাৎ চলকটি কেবল বিচ্ছিন্ন মান নিতে পারে। বিচ্ছিন্ন বিন্যাসের কোনো ঘনত্ব ফাংশন হয় না, তবে বিচ্ছিন্ন বিন্যাসের ক্রমযোজিত ফাংশনকে প্রকাশ করা হয় এভাবে -
যেখানে formula_9 অর্থাৎ চলকটি formula_10 ইত্যাদি বিচ্ছিন্ন মান নেয় এবং এখানে formula_11-কে বলা হয় সম্ভাবনা ভর ফাংশন, যা অবিচ্ছিন্ন বিন্যাসের হয় না।


title: সম্ভাবনা বিন্যাস

text: অনেক বিন্যাসের আলাদা নাম রয়েছে। এখানে গুরুত্বপূর্ণ কয়েকটি উল্লেখ করা হলো।


title: উবুনটু (দ্ব্যর্থতা নিরসন)

text: উবুনটু বলতে বুঝাতে পারে:


title: সোভিয়েত দেশে টিনটিন

text: সোভিয়েত দেশে টিনটিন (), বেলজিয় কার্টুনিস্ট জর্জ রেমি(ছদ্মনাম এর্জে) রচিত দুঃসাহসী টিন‌টিন সিরিজের প্রথম বই। স্ংরক্ষণশীল স্ংবাদপত্র ল্য ভাঁতিয়েম সিকেল-এর পক্ষ থেকে শিশু ক্রোড়পত্র "ল্য পেতি ভাঁতিয়েমে"র জন্য এর্জেকে নিযুক্ত করা হয় মূলত কমিউনিস্টবিরোধী প্রচারের উদ্দেশ্যে একটি কমিকস্ট্রিপ রচনার জন্য, যেটি ১৯২৯-এর জানুয়ারি থেকে ১৯৩০-এর মার্চ পর্যন্ত্য প্রতি সপ্তাহে ধারাবাহিকভাবে প্রকাশিত হয়। সিরিজের এটাই একমাত্র বই যা পরে রঙ্গিন সংষ্করনে পুনঃপ্রকাশিত হয়নি।


title: আমেরিকায় টিনটিন

text: আমেরিকায় টিনটিন () দুঃসাহসী টিন‌টিন সিরিজের তৃতীয় বই। এই গল্পে টিনটিন ও তার সার্বক্ষনিক সঙ্গি - পোষা কুকুর কুট্টুস কে নিয়ে আমেরিকা ভ্রমণ করেন। গল্পে আমেরিকান মাফিয়া চক্রের সাথে টিনটিনের বিরোধের পাশাপাশি আমেরিকার আদিবাসী জনগোষ্ঠির সাথে শ্বেতাঙ্গদের বৈষম্য মূলক আচরণও চিত্রায়িত হয়েছে।


title: আমেরিকায় টিনটিন

text: মাফিয়া অধিকৃত আমেরিকায় টিনটিন পদার্পণ করতেই তার ওপর ক্রমাগত হামলা হতে থাকে। প্রতিটির মোকাবিলা করে সে কিভাবে শহরকে দুষ্কৃতী মুক্ত করলো সেই হলো কাহিনীসার।


title: ফারাওয়ের চুরুট

text: ফারাওয়ের চুরুট () দুঃসাহসী টিন‌টিন সিরিজের চতুর্থ বই। এই গল্পেই অন্যতম প্রধান খল চরিত্র রাস্তাপপুলাস এবং হাস্যরসের উৎস দুই জমজভাই গোয়েন্দা রনসন ও জনসনের আবির্ভাব ঘটে।


title: নীলকমল

text: নীল কমল () দুঃসাহসী টিন‌টিন সিরিজের পঞ্চম বই। এই বইয়ে প্রথম বারের মত আবির্ভূত হয় চ্যাং।


title: নীলকমল

text: ভারতের গাইপাজামার মহারাজার অতিথি হয় টিনটিন। সেখানে অজ্ঞাত পরিচয় এক চীনা ব্যক্তির হত্যা হলে টিনটির সাংহাই রওনা দেয়। সাংগাইতে আফিমের চোরাচালানকারী রা তাকে হত্যার চক্রান্ত করে।


title: কানভাঙা মূর্তি

text: কানভাঙা মূর্তি () "দুঃসাহসী টিন‌টিন" সিরিজের একটি কমিক বই।


title: কানভাঙা মূর্তি

text: ব্রাসেলস মিউজিয়াম থেকে চুরি যায় আরামবায়া উপজাতিদের একটি দুর্লভ মুর্তি, আবার তা ফেরতও আসে অদ্ভুত ভাবে। টিনটিন বুঝতে পারে ফেরত আসা মুর্তিটি নকল। এই মূর্তির জন্যে মরিয়া হয়ে ওঠে এলেনসো আর র‍্যামন। আসলে মুর্তির ভেতর কি আছে জানা যায় গল্পের শেষে।


title: কৃষ্ণদ্বীপের রহস্য

text: কৃষ্ণদ্বীপের রহস্য () "দুঃসাহসী টিন‌টিন" সিরিজের একটি কমিক বই।


title: কৃষ্ণদ্বীপের রহস্য

text: জাল টাকার কারবারিদের পিছু নেয় টিনটিন। ভুলক্রমে সে ধরা পড়লেও মৃত্যুর মুখ থেকে রেহাই পেয়ে কৃষ্ণদ্বীপে সন্ধান পায় জাল নোট চক্রের কিন্তু স্থানীয় গুজব দ্বীপে বাস করে এক দানো।


title: ওটোকারের রাজদণ্ড

text: ওটোকারের রাজদণ্ড () বেলজীয় কাটুনিস্ট এর্জের "দুঃসাহসী টিন‌টিন" সিরিজের অষ্টম কমিক বই।


title: কাঁকড়া রহস্য

text: কাঁকড়া রহস্য () দুঃসাহসী টিন‌টিন সিরিজের একটি কমিক। এই গল্পেই ক্যাপ্টেন হ্যাডকের সাথে টিনটিনের পরিচয় হয় ।


title: কাঁকড়া রহস্য

text: কারাবুজান নামক জাহাজে আফিমের চোরাচালান হচ্ছিল। ক্যাপ্টেন হ্যাডককে মাতাল করে জাহাজের মেট এলান এই নিষিদ্ধ ব্যবসা চালায়। ক্যাপ্টেন হ্যাডকের সাথে এই কাহিনীতেই টিনটিনের আলাপ।


title: আশ্চর্য উল্কা

text: আশ্চর্য উল্কা () "দুঃসাহসী টিন‌টিন" সিরিজের একটি কমিক বই।


title: লাল বোম্বেটের গুপ্তধন

text: লাল বোম্বেটের গুপ্তধন () বেলজীয় কার্টুনিস্ট হার্জের "দুঃসাহসী টিন‌টিন" সিরিজের বারোতম কমিকস বই। বেলজিয়ামের ফরাসিভাষি দৈনিক "লে সয়ারে" ধারাবাহিকভাবে এটি প্রকাশিত হয় ১৯৪৩ এর ফেব্রুয়ারি থেকে সেপ্টেম্বর পর্যন্ত; সেসময় বেলজিয়াম ছিল দ্বিতীয় বিশ্বযুদ্ধের নাজি সৈন্যদের দখলে। কমিকসে তরুণ প্রতিবেদক টিনটিন ও তার বন্ধু ক্যাপ্টেন হ্যাডক ক্যারিবীয় সাগরে যাত্রা করে জলদস্যু লাল বোম্বেটের ধনসম্পদ উদ্ধার করতে।


title: লাল বোম্বেটের গুপ্তধন

text: "লাল বোম্বেটের গুপ্তধন" ব্যবসায়িক সাফল্য পায় এবং পত্রিকায় প্রকাশের পরের বছরই কাস্টরম্যান এটি গ্রন্থাকারে ছাপে। হার্জ "দুঃসাহসী টিনটিন" সিরিজ চালিয়ে যান পরবর্তী কমিকস মমির অভিশাপ দিয়ে। ততদিনে টিনটিন সিরিজটি ফ্রাঙ্কো-বেলজীয় কমিকস ধারার অপরিহার্য অনুষঙ্গ হয়ে উঠেছে। "লাল বোম্বেটের গুপ্তধনকে" বলা হয় সিরিজের অন্যতম গুরুত্বপূর্ণ পর্ব কারণ এখানেই প্রথম দেখা দেন ছিটগ্রস্ত বিজ্ঞানী কাথবার্ট ক্যালকুলাস। কমিকসটির রূপায়িত হয়েছে বেলভিশিয়ান এনিমেটেড সিরিজ "হার্জে'স অ্যাডভেঞ্চারস অফ টিনটিন" (১৯৫৭), এবং নেলভানা ও এলিপসের তৈরি "অ্যাডভেঞ্চারস অফ টিনটিন" (১৯৯১) এনিমেটেড টিভি সিরিজে, আর আংশিকভাবে "দি অ্যাডভেঞ্চার্স অব টিনটিন" (২০১১) ফিচার ফিল্মে।


title: লাল বোম্বেটের গুপ্তধন

text: জলদস্যু লাল বোম্বেটের গুপ্তধন উদ্ধারের জন্যে টিনটিন ও ক্যাপ্টেন হ্যাডক মাছধরার ট্রলার "সাইরাস" নিয়ে ওয়েস্ট ইন্ডিজে পাড়ি দেবার পরিকল্পনা আঁটে। ক্যাপ্টেনের পূর্বপুরুষ স্যার ফ্রান্সিস হ্যাডকের রেখে যাওয়া তিনটি ভূর্জপত্র পড়ে তারা ইউনিকর্ন জাহাজ যেখানে ডুবেছিল তার অক্ষাংশ-দ্রাঘিমাংশ জেনেছে। সেই জাহাজেই লাল বোম্বেটের ধনসম্পদ থাকার কথা। তাদের সাহায্য করতে আসে এক খামখেয়ালি কানে-কম-শোনা আবিস্কারক প্রফেসর কাথবার্ট ক্যালকুলাস, তার তৈরি হাঙর-আকৃতি এক-আরোহী ডুবোজাহাজ নিয়ে। তবে তারা তাকে ফিরিয়ে দেয়।


title: লাল বোম্বেটের গুপ্তধন

text: সমুদ্রে যাত্রা করার পর তাদের সাথে এসে যুক্ত হয় পুলিশের গোয়েন্দা জনসন ও রনসন। দুদিন বাদে জানা যায় প্রফেসর ক্যালকুলাসও লুকিয়ে জাহাজে উঠেছেন, তার ডুবোজাহাজসহ। তারা ভূর্জপত্রের লেখানুযায়ী ভৌগোলিক অবস্থানে পৌছলেও কোনো দ্বীপ খুঁজে পায়নি। হতাশ হয়ে ক্যাপ্টেন ফিরে যাবার কথা ভাবতে থাকে। তখন টিনটিন সমস্যাটি ধরতে পারে: যদি স্যার ফ্রান্সিস অবস্থান নির্ণয়ে ইংরেজি মানচিত্রের বদলে ফরাসী মানচিত্র ব্যবহার করে থাকেন, তাহলে স্থানাঙ্ক হবে ফরাসী মূল মধ্যরেখা অনুসারে, গ্রীনউইচ মধ্যরেখা নয়। আর গ্রীনউইচ অনুসরণ করে তারা অনেক বেশি পশ্চিমে চলে এসেছে।


title: লাল বোম্বেটের গুপ্তধন

text: এবার সঠিক অবস্থানে পৌঁছে তারা এক অজানা দ্বীপ আবিস্কার করে। দ্বীপে স্যার ফ্রান্সিস হ্যাডকের একটি মূর্তি পাওয়া যায়। সেখানকার টিয়াপাখিগুলোও স্যার ফ্রান্সিসের থেকে শোনা গালিগুলো ব্যবহার করে। এসব থেকে টিনটিন এ সিদ্ধান্তে আসে যে ফ্রান্সিস হ্যাডক এ দ্বীপে আশ্রয় নিয়েছিলেন আর "ইউনিকর্ন" জাহাজও কাছাকাছি কোথাও ডুবেছে। তারা ক্যালকুলাসের ডুবোজাহাজ ব্যবহার করে "ইউনিকর্নের" ধ্বংসাবশেষ খুঁজে বের করে এবং কিছু প্রত্নবস্তুও উদ্ধার করে, তবে গুপ্তধন পায়নি। প্রত্নবস্তুগুলোর মধ্যে একটি সিন্দুকে থাকা পুরনো দলিলপত্র থেকে জানা যায়, মার্লিনস্পাইক হল আসলে স্যার ফ্রান্সিস হ্যাডকের সম্পত্তি। বেলজিয়ামে ফিরে, ক্যালকুলাস তার ডুবোজাহাজের নকশা বিক্রি করে পাওয়া টাকা দিয়ে ক্যাপ্টেনকে মার্লিনস্পাইক হল কিনে দেয়। টিনটিন আর ক্যাপ্টেন হলের ভূগর্ভস্থ গুদামে খোঁজাখুজি করার সময় সেন্ট জন দ্য ইভানজেলিস্টের একটি মূর্তি পায়, যার হাতে ক্রুশ এবং পায়ের কাছে একটি গ্লোব ও ঈগল। টিনটিনের মনে পড়ে যে, স্যার ফ্রান্সিস হ্যাডকের ভূর্জপত্রগুলোয় বলা ছিল, "আলো থেকেই আসে আলো... তাতেই আঁধার কাটে... ঈগল ক্রস"। সে বুঝতে পারে এই বার্তা আসলে সেন্ট জন দ্য ইভানজেলিস্টকে ইঙ্গিত করছে, ঈগল তার ঐতিহ্যবাহী প্রতীক। এরপর গ্লোবে আঁকা সেই দ্বীপে টিপতেই তার ঢাকনা খুলে যায় এবং বেরিয়ে আসে লাল বোম্বেটের লুকানো ঐশ্বর্য।


title: লাল বোম্বেটের গুপ্তধন

text: ১৯৪০ সালে হার্জের লে সয়ারে যোগদান করার সময় এটি ছিল বেলজিয়ামের সর্ববৃহৎ ফরাসীভাষী পত্রিকা। লে সয়ারের শিশুতোষ ক্রোড়পত্র লে সয়ার জেনেস-এর খ্যাতিমান সম্পাদক হয়ে ওঠেন হার্জ। সহকারী ছিলেন তাঁর পুরনো বন্ধু পল জেমিওন এবং কার্টুনিস্ট জ্যাক ভ্যান মেল্কবিকি। দ্বিতীয় বিশ্বযুদ্ধকালে জার্মানি বেলজিয়াম দখল করে, লে সয়ার পত্রিকাও বাজেয়াপ্ত হয়। পরে তা আবার প্রকাশিত হয় জার্মান যুদ্ধনীতি ও ইহুদিবিদ্বেষের সমর্থনে। এরূপ জার্মান নিয়ন্ত্রণ সত্ত্বেও লে সয়ারের বিপুল পাঠকগোষ্ঠী (প্রায় ৬ লক্ষ) থাকায় হার্জ তা ছাড়তে পারেননি। তবে এরপর থেকে তিনি কমিকসে আর স্পষ্টভাবে সমকালীন রাজনৈতিক ঘটনা ব্যবহার না করে নিরপেক্ষতা অবলম্বন করতে থাকেন। লেখক হ্যারি থম্পসনের পর্যবেক্ষণে, তখন রাজনৈতিক ব্যঙ্গ বা প্রহসনের বদলে "হার্জ বেশি মনোযোগ দিচ্ছিলেন [কমিকসের] কাহিনীতে এবং নতুনভাবে চরিত্রগুলোতে রসসৃষ্টিতে। পাঠকেরা তা ইতিবাচকভাবেই নিয়েছিলেন।"


title: লাল বোম্বেটের গুপ্তধন

text: "লাল বোম্বেটের গুপ্তধন" ছিল সেই অভিযানের দ্বিতীয় অংশ যা শুরু হয়েছিল বোম্বেটে জাহাজে। ফারাওয়ের চুরুট ও নীলকমলের পর এটিই ছিল হার্জের প্রথম দুই-অংশবিশিষ্ট গল্প। অবশ্য টিনটিনবিদ মাইকেল ফার মন্তব্য করেছেন,"ফারাওয়ের চুরুট" ও "নীলকমল" ছিল অনেকবেশি "আত্মগত ও স্বয়ংসম্পূর্ণ", সে তুলনায় "বোম্বেটে জাহাজ" ও "লাল বোম্বেটের গুপ্তধনের" মাঝে সংযোগ বহুদূর ঘনিষ্ঠ।


title: লাল বোম্বেটের গুপ্তধন

text: "দুঃসাহসী টিনটিন" সিরিজে "বোম্বেটে জাহাজ" ও "লাল বোম্বেটের গুপ্তধন" কমিকসদুটোই প্রথম ইংরেজিতে অনূদিত হয়। ক্যাস্টরম্যান প্রকাশিত সংস্করণদুটির বিক্রি খুব কম হয় এবং এখন কেবল অল্প কয়েকজনের সংগ্রহে তা আছে। সাত বছর পর ম্যাথুয়েন গল্পদুটি পুনর্প্রকাশ করে, অনুবাদ করেন লেসলি লন্সডেল-কুপার এবং মাইকেল টার্নার। মাইকেল ফার জানিয়েছেন, "লাল বোম্বেটের গুপ্তধন" টিনটিন সিরিজের সর্বোচ্চ-বিক্রিত কমিকস, আর হ্যারি থম্পসন "বোম্বেটে জাহাজ" ও "লাল বোম্বেটের গুপ্তধন" ধারাগল্পটিকে বলেছেন "টিনটিনের সবগুলো অভিযানের মধ্যে সবচেয়ে সফল"।


title: লাল বোম্বেটের গুপ্তধন

text: ১৯৫৭ সালে অ্যানিমেশন কোম্পানি বেলভিশিয়ান স্টুডিওস তৈরি করে "হার্জে'স অ্যাডভেঞ্চারস অফ টিনটিন", হার্জের কমিকস অবলম্বন করে কার্টুন সিরিজ। পুরো রঙিন এই সিরিজটি প্রতিদিন ৫ মিনিট করৈ দেখানো হতো। এর দ্বিতীয় পর্বে ৫ম কার্টুন হিসেবে "বোম্বেটে জাহাজ" রূপায়িত হয়। সিরিজটির পরিচালনা করেন রে গুসেন এবং কাহিনী লেখেন সুপরিচিত কার্টুনিস্ট গ্রেগ, পরে যিনি টিনটিন ম্যাগাজিনের প্রধান সম্পাদক হয়েছিলেন।


title: লাল বোম্বেটের গুপ্তধন

text: ২০১১ সালের অক্টোবর-নভেম্বরে মুক্তি পায় মোশন ক্যাপচার চলচ্চিত্র দি অ্যাডভেঞ্চার্স অফ টিনটিন: দ্য সিক্রেট অফ দি ইউনিকর্ন; পরিচালক ছিলেন স্টিভেন স্পিলবার্গ এবং প্রযোজক পিটার জ্যাকসন। "কাঁকড়া রহস্য", "বোম্বেটে জাহাজ" ও "লাল বোম্বেটের গুপ্তধন" - এই তিনটি কমিক বই অবলম্বনে মূলত ছবিটি তৈরি হয়েছে। এর ওপর ভিত্তি করে তৈরি একটি ভিডিও গেমও পরের মাসে মুক্তি দেয়া হয়।


title: কালো সোনার দেশে

text: কালো সোনার দেশে () দুঃসাহসী টিনটিন কমিক সিরিজের পঞ্চদশ বই।


title: কালো সোনার দেশে

text: এই কাহিনীর অর্ধসমাপ্ত আকারে ১৯৩৯-১৯৪০ সালে "ল্য প্যতি ভাঁতিয়েম" ক্রোড়পত্রিকায় ছাপা হয়েছিল। পরবর্তীতে ১৯৪৮ থেকে ১৯৫০ সালে টিনটিন ম্যাগাজিনে ধারাবাহিকভাবে ও পরে বই আকারে প্রকাশ পায়। বইটির কাহিনীর পটভূমি ব্রিটিশ অধিকৃত ফিলিস্তিন। ১৯৭২ সালে এর নাম বদলে কাল্পনিক রাজ্যনাম খেমেদ দেওয়া হয়।


title: কালো সোনার দেশে

text: জ্বালানী তেলে বিস্ফোরণ ঘটছে, বৃহত্তর রাষ্ট্র গুলি চিন্তিত। যুদ্ধের সম্ভাবনা দেখা দেওয়ায় টিনটিন গেল খবর সংগ্রহে। জড়িয়ে পড়লো খেমেদের 'বাবেল আর' এবং আমিরের রেষারেষির মধ্যে। মরুভূমি অধ্যুষিত এলাকায় তেলে বিস্ফোরণের কারন অনুসন্ধান করতে থাকে। সে আরো খোঁজ নিতে ড. মূলারের বাড়িতে গোপনে হানা দেয় এবং ধরা পড়ার মুহুর্তেই নাটকীয় ভাবে তাকে উদ্ধার করতে আসেন ক্যাপ্টেন হ্যাডক। ড মূলার আসল অপরাধী জানার পর টিনটিন ও ক্যাপ্টেন গাড়িতে করে তাকে ধাওয়া করে। মূলারের হাত থেকে আমিরের বিচ্ছু ছেলে আবদুল্লাকে উদ্ধার করতে যায় টিনটিন।


title: চাঁদে টিনটিন

text: চাঁদে টিনটিন () "দুঃসাহসী টিন‌টিন" সিরিজের ১৭তম কমিক বই। এটি প্রথম ১৯৫৪ সালে প্রকাশিত হয়। এটি দুই পর্বের একটি সিরিজের প্রথম অংশ।


title: চাঁদে টিনটিন

text: চাঁদে রকেট নিরাপদে অবতরণ করলে প্রথম সেখানে পদার্পণ করে টিনটিন। চাঁদের বুকে নানা গবেষনা চালান ক্যালকুলাস। তাকে সাহায্য করেন ক্যাপ্টেন হ্যাডক ও টিনটিন। ভুলক্রমে জনসন ও রনসন রকেটে থাকায় তারাও চাঁদে চলে আসে। অক্সিজেনের অভাবে আগেই ফিরে আসার চেষ্টা করতে জানা যায় তাদেরই মধ্যে আছে কোনো শত্রুদেশের গুপ্তচর যে কিনা রকেটে লুকিয়ে রেখেছিল এক ভাড়াটে খুনীকে।


title: ক্যালকুলাসের কাণ্ড

text: ক্যালকুলাসের কাণ্ড () "দুঃসাহসী টিন‌টিন" সিরিজের একটি কমিক বই।


title: ক্যালকুলাসের কাণ্ড

text: অধ্যাপক কাথবার্ট ক্যালকুলাস আবিষ্কার করেছেন এমন এক যন্ত্র যাতে দূরবর্তী কাঁচের জিনিসকে ধ্বংস করা যায়। সিলডাভিয়ান ও বর্ডুরিয়ানরা দুই পক্ষই তা পেতে চায় বৃহত্তর ধ্বংসের কাজে। সেই যন্ত্রের ওপর অধিকার নিতে তাকে কিডন্যাপ করে বর্ডুরিয়ার কর্নেল স্পঞ্জ। তাকে উদ্ধার করতে যান টিনটিন ও ক্যাপ্টেন হ্যাডক।


title: লোহিত সাগরের হাঙর

text: লোহিত সাগরের হাঙর () "দুঃসাহসী টিন‌টিন" সিরিজের একটি কমিক বই।


title: তিব্বতে টিনটিন

text: তিব্বতে টিনটিন () "দুঃসাহসী টিন‌টিন" সিরিজের একটি কমিক বই।


title: তিব্বতে টিনটিন

text: তিব্বতের পাহাড়ে প্লেন দুর্ঘটনায় টিনটিনের প্রিয় বন্ধু চ্যাং নিখোঁজ। যার সন্ধানে রওনা হন দুর্গম পথে ক্যাপ্টেন হ্যাডক টিনটিন ও কুকুর কুট্টুস। তাদের পথ দেখায় শেরপা থার্কে। শেষ পর্যন্ত দেখা মেলে ইয়েতির।


title: পান্না কোথায়

text: পান্না কোথায় () "দুঃসাহসী টিন‌টিন" সিরিজের একটি কমিক বই।


title: পান্না কোথায়

text: গায়িকা বিয়াংকা কাস্টাফিওর মর্লিনস্পাইকে ক্যাপ্টেন হ্যাডকের বাড়িতে অতিথি হন তার যাবতীয় গহনাসামগ্রী নিয়ে যার মধ্যে ছিল এক মহামূল্যবান পান্না। সেই পান্না হারিয়ে গেলে তার তদন্তে নামে টিনটিন। সকলের সন্দেহের তীর পাশের যাযাবরদের ওপর।


title: ফ্লাইট ৭১৪

text: ফ্লাইট ৭১৪ () "দুঃসাহসী টিন‌টিন" সিরিজের একটি কমিক বই।


title: হাঙরহ্রদের বিভীষিকা

text: হাঙরহ্রদের বিভীষিকা () "দুঃসাহসী টিন‌টিন" সিরিজের একটি কমিক বই। এটি হারজের রচনা নয়, টিনটিন কে নিয়ে একটি সিনেমা থেকে তৈরি করা কমিক্স।


title: আয়ারল্যান্ডের পরিবহন ব্যবস্থা

text: আয়ারল্যান্ডে বিভিন্ন সাম্প্রতিক সালের হিসাব অণুযায়ী ১৯৪৭ কিমি রেলপথ, ১,১৭,৩১৮ কিমি সড়কপথ (যার মধ্যে ৩২৫ কিমি মহাসড়ক), এবং ৭৫৩ কিমি দীর্ঘ জলপথ বিদ্যমান। ডাবলিন, শ্যানন ও কর্ক তিনটি প্রধান বিমানবন্দর। Bus Éireann নামের সরকারি বাস সংস্থা বহুল ব্যবহৃত। এছাড়াও আছে অনেক সমুদ্রবন্দর, যেমন ডাবলিন, কর্ক, বেলফাস্ট, ইত্যাদি।


title: হাঙ্গেরির পরিবহন ব্যবস্থা

text: 1,373 km permanently navigable (1997)


title: হাঙ্গেরির পরিবহন ব্যবস্থা

text:
Budapest, Dunaújváros, Baja
হাঙ্গেরিতে ৪৩টি বিমানবন্দর আছে।
হাঙ্গেরিতে ৫টি হেলিপোর্ট (হেলিকপ্টার উঠানামার স্থান) রয়েছে। (১৯৯৯ এর হিসাবে)অন্যান্য শহরে স্থানীয় পরিবহন ব্যবস্থা Volán পরিচালনা করে। এই প্রতিষ্ঠানটি আন্তঃনগর বাস ও পরিচালনা করে।


title: হাঙ্গেরির পরিবহন ব্যবস্থা

text: যেসব শহরে ট্রাম লাইন আছে বা ছিলো সেগুলি হলো -


title: গ্রিসের পর্যটন

text: গ্রীসে প্রতি বছর প্রায় ১ কোটি ৬০ লক্ষ পর্যটক বেড়াতে আসেন। পর্যটন শিল্প থেকে গ্রিসের জিডিপির(GDP)১৫% আসে। অতি প্রাচীনকাল থেকেই দেশটি পর্যটকদের জন্য একটি আকর্ষণীয় দেশ। এর ভূমধ্যসাগরীয় তটরেখা ও বেলাভূমিগুলি বিখ্যাত। ২০০৫ সালে কেবল অ্যাথেন্স শহরেই প্রায় ৬ লক্ষ লোক বেড়াতে আসেন।


title: হাঙ্গেরির পর্যটন

text: সাম্যবাদের পতনের পর হাঙ্গেরির পর্যটন শিল্পের দ্রুত বিকাশ ঘটে। পর্যটন খাত হাঙ্গেরির বৈদেশিক মুদ্রার অন্যতম উৎস। বুদাপেশ্‌ৎ শহর পর্যটকদের জন্য একটি জনপ্রিয় গন্তব্যস্থল এবং এটি ইউরোপের সবচেয়ে সুন্দর শহরগুলির একটি হিসেবে বিখ্যাত। নৌকাভ্রমণ, মাছ ধরা বা সাঁতার কাটার জন্য বালাতন হ্রদ একটি জনপ্রিয় গন্তব্যস্থল। হাঙ্গেরির বিভিন্ন শহরে বহু স্থান রয়েছে, যেগুলি ঐতিহাসিক ও সাংস্কৃতিকভাবে আকর্ষণীয়। বুদাপেশ্‌ৎ শহরে প্রতি বছর বসন্তে সঙ্গীত ও নাট্য উৎসবের আয়োজন করা হয়। মূলত ইউরোপের অন্যান্য দেশ থেকেই লোকজন বেড়াতে আসে; এদের মধ্যে অস্ট্রিয়া, জার্মানি ও স্লোভাকিয়া থেকে সবচেয়ে বেশি লোক বেড়াতে আসে। বেশির ভাগ পর্যটক গাড়িতে করে বেড়াতে আসে এবং অল্প দিন থেকে চলে যায়। এপ্রিল থেকে অক্টোবর মাস হল পর্যটন মৌসুম; জুলাই ও আগস্ট মাসে সবচেয়ে বেশি লোকসমাগম হয়।


title: আইসল্যান্ডের সামরিক বাহিনী

text: আইসল্যান্ড একটি শান্তিকামী দেশ এবং ১৮৫৯ হতে এর নিজস্ব কোনো সামরিক বাহিনী নাই। অবশ্য এদেশের সংবিধানে ১৮৭৪ সাল হতে ১৯৯৫ সাল পর্যন্ত সামরিক বাহিনী গঠনের বিধান ছিল, বর্তমানে যা রদ করা হয়েছে।


title: আইসল্যান্ডের সামরিক বাহিনী

text: মার্কিন যুক্তরাষ্ট্রের সামরিক বাহিনীর সাথে আইসল্যান্ডের সম্পর্ক দ্বিতীয় বিশ্বযুদ্ধ এর সময় হতেই বিদ্যমান। ১৯৪৯ সালে আইসল্যান্ড ন্যাটো জোটের সদস্য হয়, তবে শর্ত ছিল যে, আইসল্যান্ড কখনোই নিজে সামরিক বাহিনী গঠন করবে না। সামরিক জোটসমূহে আইসল্যান্ডের ভূমিকা হলো সেদেশে বিভিন্ন দেশের সামরিক ঘাঁটি স্থাপনের অনুমতি দেয়া। যেমন, কেফ্লাভিকে ন্যাটো জোটের বিমানঘাঁটি রয়েছে, যা মূলত মার্কিন বিমানবাহিনী পরিচালনা করে থাকে। এছাড়া এখানে ডেনমার্ক ও নরওয়ের ও সামরিক বাহিনীর উপস্থিত আছে। আইসল্যান্ডে ডুবোজাহাজের প্রশিক্ষণও সম্পন্ন হতো, তবে বর্তমানে এটি স্থগিত আছে।


title: মন্টিনেগ্রোর সামরিক বাহিনী

text: মন্টিনেগ্রোর সামরিক বাহিনী (মন্টিনেগ্রিন: "Vojska Crne Gore") মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।


title: মন্টিনেগ্রোর সামরিক বাহিনী

text: সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।


title: মন্টিনেগ্রোর সামরিক বাহিনী

text: সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহণ হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।


title: মন্টিনেগ্রোর সামরিক বাহিনী

text: মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।


title: আইসল্যান্ডের ধর্মবিশ্বাস

text: আইসল্যান্ডের রাষ্ট্রীয় গির্জাটি ইভাঞ্জেলিকাল লুথেরান মতাবলম্বী খ্রিস্টধর্ম পালন করে। ৮৫% আইসল্যান্ডীয় এই গির্জার সাথে সংযুক্ত। আইসল্যান্ডে গির্জার সাথে সম্পর্কহীন লুথেরান এবং রোমান ক্যাথলিকদের সংখ্যালঘু সম্প্রদায়ও আছে। তবে আইসল্যান্ডের মানুষের পূর্ণ ধর্মীয় স্বাধীনতা আছে।


title: আইসল্যান্ডের ধর্মবিশ্বাস

text: প্রাক্কলনে দেখা গেছে খুব কম সংখ্যক আইসল্যান্ডীয় (সম্ভবত ১০%) ধর্মকর্ম পালন করেন বা গির্জায় যান।


title: ইতালির ধর্মবিশ্বাস

text: ইতালির অধিকাংশ ব্যক্তি খ্রিস্টান এবং রোমান ক্যাথলিক মতে বিশ্বাসী। ইতালির রোমের ভ্যাটিকান সিটিতে খ্রিস্টধর্মের রোমান ক্যাথলিক অংশের সর্বোচ্চ ধর্মগুরু পোপ বাস করেন।


title: ইতালির ধর্মবিশ্বাস

text: ২০১২ সালের পিউ ফোরামের করা ধর্ম ও জন জীবন সম্পর্কিত গ্লোবাল রিলিজিয়াস ল্যান্ডস্কেপ জরিপ অনুযায়ী, ইতালীয় নাগরিকদের মধ্যে ৮৩.৩% খ্রিস্টান, ১২.৪% ধর্মবহির্ভূত, নাস্তিক, বা আজ্ঞেয়বাদী, ৩.৭% মুসলমান এবং ০.৬ঁ% অন্যান্য ধর্মালম্বী। অন্য একটি সূত্র মতে, ১০% এর উপর ইতালীয় নাগরিক ও বিদেশী নাগরিক ক্যাথলিক ধর্মের বাইরে অন্য ধর্মে বিশ্বাস করে এবং নাস্তিক ও আজ্ঞেয়বাদীদের পরিমাণ বাড়ছে। ধর্মীয় সংখ্যালঘুদের মধ্যে মুসলমানদের পরিমাণ সবচেয়ে বেশি, এর পড়ে অবস্থান করছে প্রাচ্য গোঁড়াবাদ, প্রটেস্টান্ট, জিহোভা, বৌদ্ধ, হিন্দু, শিখ ও ইহুদি।


title: ইতালির ধর্মবিশ্বাস

text: ইতালীয় গবেষণা কেন্দ্র ইউরিসপেসের ২০০৬ সালের জরিপ অনুযায়ী, ইতালীয় নাগরিকদের মধ্যে ৮৭.৭% জনগণ ক্যাথলিক, যার মধ্যে ৩৬.৮% নিজেদের ধর্ম পালনকারী হিসেবে স্বীকার করে। ইউরিসপেসের ২০১০ সালের জরিপে এই পরিমাণ কমে দাড়ায় যথাক্রমে ৭৬.৬% এবং ২৪.৪%। ২০১৬ সালে ইউরিসপেসের জরিপের ফলাফলে দেখা যায়, ইতালির ক্যাথলিকের সংখ্যা ৭১.১%, অর্থাৎ ২০১০ থেকে ৫.৫% কম, তবে ধর্ম পালনকারীর সংখ্যা বৃদ্ধি পেয়ে দাড়ায় ২৫.৪%। অন্য কয়েকটি সূত্রে বলা হয়েছে, ইতালিতে মুসলমান নাগরিক ২% এর কাছাকাছি।


title: সুইজারল্যান্ডের ধর্মবিশ্বাস

text: সুইজারল্যান্ডের বেশীরভাগ লোক খ্রিস্টান ধর্মাবলম্বী (৯৫%), যাদের অর্ধেক প্রোটেস্ট্যান্ট এবং অর্ধেক ক্যাথলিক। এছাড়া এখানে বেশ কিছু ইহুদি ও মুসলিম (প্রায় ৫%) রয়েছেন। তবে এখানে ধর্ম পালনকারীর সংখ্যা অনেক কম। ঘন্টায় ঘন্টায় গীর্জার ঘন্টাধ্বনি ছাড়া ধর্ম পালনের আর তেমন কোন উদাহরণ এখানে তেমন দেখা যায় না। তার পরও ইউরোপের অন্যান্য দেশের তুলনায় এদেশটিকে ধর্মীয়ভাবে অনেক বেশি রক্ষণশীল মনে করা হয়।


title: হাঙ্গেরির ধর্মবিশ্বাস

text: রোমান ক্যাথলিক ধারার খ্রিস্টধর্ম হাঙ্গেরির প্রধান ধর্ম, তবে এখানে বেশ বড় একটি প্রোটেস্ট্যান্ট ধারার সংখ্যালঘু খ্রিস্টান সম্প্রদায় রয়েছে। সাম্যবাদী শাসনের সময় সরকার সমস্ত ধর্মালয় বন্ধ করে দেয় এবং ধর্মালয়গুলির সম্পত্তি কেড়ে নেয়। বর্তমানে প্রায় অর্ধেক লোক রোমান ক্যাথলিক এবং এক-পঞ্চমাংশ প্রোটেস্ট্যান্ট ধর্মাবলম্বী। প্রোটেস্ট্যান্টদের মধ্যে বেশির ভাগই হাঙ্গেরীয় ক্যালভিনবাদী বা হাঙ্গেরীয় লুথারবাদী। ইউনিটারি ও অর্থডক্স গির্জাও রয়েছে এখানে।


title: হাঙ্গেরির ধর্মবিশ্বাস

text: হাঙ্গেরিতে প্রায় ১ লক্ষ বেশি ইহুদী বাস করে; এরা বেশির ভাগই বুদাপেশ্‌ৎ বা তার আশেপাশে বাস করে। বুদাপেশ্‌ৎ শহরে ইউরোপের বৃহত্তম ইহুদী মন্দির বা সিনাগগ অবস্থিত। ইহুদীরা ১১শ শতক থেকে এখানে বাস করছে। বিংশ শতাব্দীর প্রথমার্ধে হাঙ্গেরিতে ৮ লক্ষেরও বেশি ইহুদী বাস করত। হিটলারের সময় এবং পরবর্তীতে সাম্যবাদী শাসনের সময়ও ইহুদীবিদ্বেষী নীতির কারণে অনেকেই হাঙ্গেরি ছেড়ে চলে যায়।


title: ইউরোপের ভাষা

text: ইউরোপের প্রায় সর্বত্র ইন্দো-ইউরোপীয় ভাষা পরিবারের বিভিন্ন ভাষা প্রচলিত। ইন্দো-ইউরোপীয় ভাষাপরিবারটি শুধু ইউরোপেই সীমাবদ্ধ নয়। এটি একদিকে ককেশাস অঞ্চলের আর্মেনিয়া, তারপর পশ্চিম এশিয়ার ইরান, আফগানিস্তান হয়ে মধ্য এশিয়ার তাজিকিস্তান পর্যন্ত চলে গেছে। চীনের সামান্য অভ্যন্তরে প্রচলিত সারিকোলি ভাষাটি এই সূত্রটির সর্বপূর্ব প্রান্ত নির্দেশ করছে। ইন্দো-ইউরোপীয় ভাষার আরেকটি সূত্র আফগানিস্তান থেকে পাকিস্তান, উত্তর ভারত ও দক্ষিণ নেপাল হয়ে পূর্ব ভারত ও বাংলাদেশে প্রচলিত বাংলা ভাষাতে গিয়ে শেষ হয়েছে। উত্তর ভারত থেকে একটি বিচ্ছিন্ন শাখা শ্রীলঙ্কায় সিংহলি ভাষা এবং মালদ্বীপে মালদ্বীপীয় ভাষা হিসেবে প্রচলিত। এছাড়াও ১৫শ শতকের শেষ ভাগ থেকে সমুদ্রপথে অভিযানের ফলে ইন্দো-ইউরোপীয় ভাষাগুলি বহু দূরে ছড়িয়ে পড়েছে। বর্তমানে দুই আমেরিকা মহাদেশের প্রধান ভাষাগুলি ইন্দো-ইউরোপীয়; এগুলি হল ইংরেজি, ফরাসি, স্পেনীয় এবং পর্তুগিজ। অস্ট্রেলিয়া ও নিউজিল্যান্ডের প্রধান ভাষাও ইংরেজি। এছাড়াও বহু দ্বীপাঞ্চলে আদিবাসী বা প্রাক্তন আফ্রিকান দাস সম্প্রদায়ের লোকেরা ইন্দো-ইউরোপীয় ভাষার বিভিন্ন ক্রেওল ভাষাতে কথা বলে।


title: ইউরোপের ভাষা

text: ইন্দো-ইউরোপীয় পরিবারের সদস্য নয়, এমন একটি ইউরোপীয় ভাষা হল বাস্ক ভাষা। এটি ফ্রান্স-স্পেন সীমান্তে পিরেনেস পর্বতমালার উভয় পাশে প্রচলিত। ইউরোপের আরও কিছু ভাষা উরালীয় ভাষাপরিবারের অন্তর্ভুক্ত। এদের মধ্যে আছে হাঙ্গেরীয় ভাষা, ফিনীয় ভাষা, এস্তোনীয় ভাষা এবং লাপ্পীয় ভাষা। আরও কিছু উরালীয় ভাষা ভোলগা নদীর তীরে এবং উত্তর এশিয়াতে উরাল পর্বতমালার উভয় পার্শ্বে দক্ষিণ সাইবেরিয়া পর্যন্ত বিস্তৃত।


title: ইউরোপের ভাষা

text: বলকান অঞ্চলে প্রচলিত তুর্কি ভাষা ইউরোপে তুর্কি পরিবারের ভাষার একমাত্র নিদর্শন। তবে তুর্কি ভাষাপরিবার মূলত একটি এশীয় ভাষাপরিবার।


title: ইউরোপের ভাষা

text: ইউরোপে একটি আফ্রো-এশীয় ভাষাও প্রচলিত। এটি হল মাল্টা দ্বীপপুঞ্জে প্রচলিত মাল্টীয় ভাষা।


title: আইসল্যান্ডের ভাষা

text: আইসল্যান্ডীয় ভাষা আইসল্যান্ডের জাতীয় ভাষা। প্রায় ৩ লক্ষ লোক এই ভাষায় কথা বলেন। সরকারী নথিপত্রে এই ভাষাই ব্যবহৃত হয়। তবে বিজ্ঞান গবেষণা পত্রিকাগুলি ইংরেজিতে ছাপিয়ে থাকে। স্কুল কলেজে শিক্ষার মাধ্যম আইসল্যান্ডীয় ভাষা।


title: আইসল্যান্ডের ভাষা

text: আইসল্যান্ডের স্কুলগুলিতে ১৯৯৯ সালের আগ পর্যন্ত দ্বিতীয় ভাষা হিসেবে ডেনীয় ভাষা পড়ানো হত। ১৯৯৯ থেকে এখন সে জায়গায় ইংরেজি পড়ানো হয়।


title: আইসল্যান্ডের ভাষা

text: আইসল্যান্ডে অভিবাসী সংখ্যালঘু সম্প্রদায়গুলি ইংরেজি, ডেনীয়, সুয়েডীয় ও নরওয়েজীয় ভাষায় কথা বলে। এছাড়া ১৯৭০-এর দশকের শেষে অভিবাসনের ফলে দেশটিতে ভিয়েতনামীয়দের একটি ছোট সম্প্রদায়ের বসতি হয়েছে, যারা ভিয়েতনামীয় ভাষায় কথা বলে।


title: আয়ারল্যান্ডের ভাষা

text: আয়ারল্যান্ডে ইংরেজি ও আইরিশ এই দুইটি প্রধান ভাষা। শতকরা ৯০ ভাগ লোকের মাতৃভাষা তথা প্রথম ভাষা ইংরেজি। উত্তরের একটি কাউন্টিতে স্কটিশ ভাষার একটি উপভাষা মুখের ভাষায় ব্যবহৃত হয়। যুক্তরাজ্য থেকে আয়ারল্যান্ডের স্বাধীনতা লাভের পর আইরিশ ভাষাকে একটি জাতীয় প্রতীক হিসেবে গণ্য করা হয়েছিল এবং সরকারিভাবে শিক্ষাব্যবস্থায় আইরিশ ভাষার প্রচলনের ব্যবস্থা নেয়া হয়। বর্তমানে সমস্ত স্কুলে আইরিশ ভাষা শেখানো বাধ্যতামূলক। তবে স্কুল, কলেজ ও বিশ্ববিদ্যালয়গুলিতে শিক্ষার মাধ্যম ইংরেজি।


title: আয়ারল্যান্ডের ভাষা

text: কিন্তু আইরিশের ব্যবহার শিক্ষাব্যবস্থাতেই সীমাবদ্ধ থেকে গেছে। এখনও মাত্র ২% শতাংশ লোকের মাতৃভাষা আইরিশ। এবং আইরিশ ভালভাবে জানেন, এমন লোকের সংখ্যা মাত্র ১০ লক্ষ বা মোট জনসংখ্যার ৩০%।


title: আয়ারল্যান্ডের ভাষা

text: আয়ারল্যান্ডের সংবিধানে আইরিশকে প্রথম ভাষার মর্যাদা দেয়া হয়েছে এবং ইংরেজিকে দ্বিতীয়। কিন্তু সংসদের বেশির ভাগ কাজ ইংরেজিতেই নির্বাহ হয়। গণমাধ্যমের প্রধান ভাষাও ইংরেজি, তবে একটি আইরিশ রেডিও চ্যানেল আছে।


title: ইউক্রেনের ভাষা

text: ইউক্রেনীয় ভাষা ইউক্রেনের সরকারী ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ।


title: ইউক্রেনের ভাষা

text: এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।


title: ইতালির ভাষা

text: ইতালীয় ভাষা ইতালিতে প্রচলিত প্রধান ও সরকারি ভাষা। কিন্তু ইতালির প্রায় অর্ধেক সংখ্যক লোক আদর্শ ইতালীয় ভাষাতে কথা বলে না। এরা বিভিন্ন আঞ্চলিক ভাষা, যেমন আকিলানো, লোম্বার্দীয়, মোলিসানো, নেয়াপোলিতানীয়, পিয়েমন্তীয়, পুইলিয়েসীয়, সার্দিনীয়, সিসিলীয়, ভেনেতীয়, ইত্যাদিতে কথা বলে থাকে। আঞ্চলিক ভাষাগুলি অনেক ক্ষেত্রে পরস্পর বোধগম্য না-ও হতে পারে। ইতালির ত্রেন্তিনো-আলতো আদিগে অঞ্চলে জার্মান একটি প্রাদেশিক পর্যায়ের সরকারি ভাষা, অন্যদিকে আওস্তা উপত্যকা এলাকাতে ফরাসি ভাষাও একই মর্যাদাপ্রাপ্ত। এগুলির বাইরেও ইতালিতে আরও প্রায় ১৫টির মত ভাষা প্রচলিত, যেমন আলবেনীয়, ফ্রিউলীয়, গ্রিক, অক্সিতঁ, রোমানি বা জিপসি, এবং স্লোভেনীয় ভাষা।


title: ইতালির ভাষা

text: আন্তর্জাতিক কর্মকাণ্ডে ইতালীয়, ফরাসি ও ইংরেজি ভাষা ব্যবহার করা হয়।


title: এস্তোনিয়ার ভাষা

text: এস্তোনীয় ভাষা ও রুশ ভাষা এস্তোনিয়ার সরকারি ভাষা। এস্তোনীয় ভাষাতে প্রায় দুই-তৃতীয়াংশ লোক এবং রুশ ভাষাতে প্রায় ৩০% লোক কথা বলেন। এছাড়াও এখানে ফিনীয় ভাষা, ইউক্রেনীয় ভাষা, বেলারুশীয় ভাষা, এবং রোমানি ভাষা বা জিপসি ভাষা প্রচলিত।


title: ক্রোয়েশিয়ার ভাষা

text: ক্রোয়েশীয় ভাষা (তথা সার্বো-ক্রোয়েশীয় ভাষা) ক্রোয়েশিয়ার সরকারি ভাষা। ভাষাটি রোমান বা লাতিন লিপির একটি পরিবর্তিত সংস্করণে লিখিত হয়। একই ভাষা সার্বিয়াতে সার্বীয় ভাষা, বসমিয়াতে বসনীয় ভাষা নামে পরিচিত, এদের মধ্যে খুব একটা পার্থক্য নেই। ক্রোয়েশিয়ার স্বল্প-প্রচলিত ভাষাগুলির মধ্যে আছে ইতালীয়, হাঙ্গেরীয় এবং আলবেনীয় ভাষা, কিন্তু এগুলি সরকারী কর্মক্ষেত্রে ব্যবহার করা হয় না।


title: ক্রোয়েশিয়ার ভাষা

text: ১৯৯২ সালে স্বাধীনতা লাভের পর জাতিগত দাঙ্গার প্রেক্ষিতে ক্রোয়েশিয়াতে ভাষা-পরিকল্পনা একটি স্পর্শকাতর ইস্যু হয়ে দাঁড়ায়। ক্রোয়েশীয় সরকার অন্যান্য সার্বো-ক্রোয়েশীয় ভাষাগুলির সাথে ক্রোয়েশীয় ভাষার পার্থক্যগুলি যথাসম্ভব বড় করে দেখানোর চেষ্টা করেন। ১৯৯৫ সালে ক্রোয়েশিয়ায় বসবাসরত সার্বদের এক বিরাট অংশ দেশ ছেড়ে পালিয়ে যায়। ফলে সার্বীয় ভাষায় কথা বলে, এরকম লোকের সংখ্যা অস্বাভাবিকভাবে হ্রাস পায়।


title: ক্রোয়েশিয়ার ভাষা

text: ক্রোয়েশীয় ভাষার দুইটি প্রধান উপভাষা হল একাভীয় উপভাষা এবং ইয়েকাভীয় উপভাষা। এদের মধ্যে ইয়েকাভীয় উপভাষাটিতেই ক্রোয়েশিয়ার অধিকাংশ জনগণ কথা বলেন। ক্রোয়েশিয়াতে ক্রোয়েশীয় ভাষাভাষীর সংখ্যা প্রায় ৪২ লক্ষ, অর্থাৎ ক্রয়েশিয়ার জনসংখ্যার প্রায় ৯৬%। এছাড়া সার্বীয় ভাষায় প্রায় ৪৫ হাজার, ইতালীয় ভাষায় ২০ হাজার, আলবেনীয় ভাষায় ১৪ হাজার এবং হাঙ্গেরীয় ভাষায় প্রায় ১২ হাজার লোক কথা বলেন।


title: গ্রিসের ভাষা

text: গ্রিক ভাষা গ্রিসের সরকারি ভাষা। এই ভাষাতে গ্রিসের প্রায় ৯৮% লোক কথা বলে। এছাড়াও গ্রীসে আলবেনীয়, আরবি, আর্মেনীয়, বুলগেরীয়, ম্যাসেডোনীয়, রুমানীয়, রোমানি এবং তুর্কি ভাষা প্রচলিত।


title: চেক প্রজাতন্ত্রের ভাষা

text: চেক ভাষা চেক প্রজাতন্ত্রের সরকারি ভাষা। দেশের প্রায় ৯৬% লোক চেক ভাষাতে কথা বলে। চেক প্রজাতন্ত্রে প্রচলিত অন্যান্য ভাষার মধ্যে আছে জার্মান ভাষা (বাভারীয় উপভাষা এবং আদর্শ জার্মান), পোলীয় ভাষা, জিপসি ভাষা বা রোমানি ভাষা। ইংরেজি ভাষা, রুশ ভাষা ও জার্মান ভাষা আন্তর্জাতিক কর্মকাণ্ডে ব্যবহৃত হয়।


title: জর্জীয় ভাষা

text: জর্জীয় (, ) ও রুশ ভাষা জর্জিয়ার সরকারি ভাষা। এদের মধ্যে জর্জীয় ভাষাতে জর্জিয়ার ৭০% লোক কথা বলে। অন্যান্য গুরুত্বপূর্ণ ভাষার মধ্যে আছে আবখাজ, আর্মেনীয়, আজারবাইজানি, চেচেন এবং অসেটীয় ভাষা।


title: ডেনমার্কের ভাষা

text: ডেনীয় ভাষা ডেনমার্কের সরকারি ভাষা। ডেনমার্কের প্রায় সবাই ডেনীয় ভাষাতে কথা বলে। ডেনমার্কের মূল ভূখণ্ডের বাইরে সামুদ্রিক সম্পত্তি যেমন ফারোয়েজীয় দ্বীপপুঞ্জে ফারোয়েজীয় ভাষা এবং গ্রিনল্যান্ডে গ্রিনল্যান্ডীয় এস্কিমো ভাষার আঞ্চলিক সরকারি ভাষার মর্যাদা আছে। এছাড়া মূল ভূখণ্ডের উত্তর শ্লেসভিগ (ডেনীয় ভাষায় Sydjylland) এলাকাতে জার্মান ভাষা একটি আঞ্চলিক সরকারি ভাষার মর্যাদাপ্রাপ্ত। আন্তর্জাতিক কর্মকাণ্ডে এবং পর্যটন খাতে ইংরেজি ভাষার ব্যাপক প্রচলন আছে।


title: নরওয়ের ভাষা

text: নরওয়ের সরকারি ভাষা নরওয়েজীয় (নর্ষ্ক)। নরওয়ের প্রায় সবাই এই ভাষাতে কথা বলেন। এছাড়া ফিনীয়, সামি ও রোমানি ভাষার বক্তা আছে।


title: পোল্যান্ডের ভাষা

text: পোলীয় ভাষা পোল্যান্ডের সরকারি ভাষা। পোল্যান্ডের প্রায় ৯৮% লোক পোলীয় ভাষাতে কথা বলেন। প্রচলিত অন্যান্য ভাষার মধ্যে আছে বেলারুশ, জার্মান, ইউক্রেনীয়, এবং জিপসি বা রোমানি ভাষা। আন্তর্জাতিক কর্মকাণ্ডে ইংরেজি ও রুশ ভাষা ব্যবহার করা হয়।